Susa 21 / 1987ko uztailean\nEmakume biak sukalde leihoko burdinetatik begira zeuden; ondoko patioan obratan ari ziren langileei beha. Porlana bota eta bota ari zireneko patio hura gizonezkoena zen, baina hobetze lanengatik hilabeteaz itxita gorde beharra aldarrikatua zuten presondegiko juntakoek. Zuzendaritzakoek ate pisu eta erdi herdoilduan ipinitako oharrari («Patio honek giltzapeturik iraungo du aste batzuetan»), baten batek boligrafoz beste zerbait gehitua zion: «Txapatua dagoena ez da patioa, neure burua baizik». Karmeni eta Maiteri, hantxe, labean pizza zurtz eta soil batzuk barneratzen zituzten bitartean, ezinezkoa zitzaien jakitea ea paperean idatzitako hari buruzkoa benetakoa zen edo ez, kondaira hutsa izatea zitekeena baitzen, baina mojetako batek halaxe zela kontatu zien bezperan. «Tira, Karmen, ez egon leihotik hainbeste denboraz begira, pioiak ez ditun Robert Redford eta!». Eguzkiak gogor jotzen zuen patioan, eta langile batzuen kamisetak bera-bera zeuden bezala, besteen larruazal belztuetan izerdia argi-erreflexu urruna bilakatzen zen. Pioi bat hormigongailu txiki batetik ur mangera kendu eta palakada harea botatzen hasia zen. Kapataza, elastikoaren tiranteek tripari ezin eutsiz, gerizpean zegoen, erdipurdiko freskotasunean egunkari atzeratua irakurtzen... kapelaren hegalak aurpegi erdia estaltzen zion. Ez ziren Karmenen begiak, baina, guzti hori ikusten ari zirenak.\n— Galdera bat egin nahi nizun aspalditik, Maite, baina ausartzea ere... —joanda bezala, Karmenek leihoko bost burdina lodietan tinkatu zituen begiak harrezkero—. Begira, neska, gizonezkoen artean norma da, baina uler ezazu, orain arte ez genuen hemen tatuaiadun emakumerik ikusi...\n— Tatuaia... pinpilinpauxa txiki hori mazela gibelean —begiak beti ere leihotik, Karmenek.\n— Badakin, Karmen, garai batean lotsa hartuko niken istorio hau kontatuz —Maitek poza hartu zuen Karmen berari begira zegoela konturatu zenean—. Hik ba al dakin, Karmen, zer den gizon bat egiazki maitatzea? —eta Karmenek ezetz esan zionez, ez zekiela hori zer zen, luze jotzeko asmoz ekin Maitek kontakizunari.\nEta nola bost urte lehenago bere anaiak lagun bat presentatu zion. «Intelektual bat... argazkiak ateratzen zitinan, musika ikasketak ere eginak omen zeuzkanan». Eta nola berari ere —Maite gazteari— erretratu asko eginak zizkion aste gutxitan. Gehien maite izan zuena, ispiluan biok zeuden hura. Baina amodioaren eta bizitzaren aldean, erretratuak erliebe eskasekoak izaki, krudeltasuna faltan. Eta nola ere Maitek ez zuen sekula pentsatu hogei urterekin mutil bat beretzat soilik nahi zukeenik, beste inorenganako keinu edo imintziorik ez permititzera heldu zatekeenik. Eta nola horretara heldu zen denborarekin, eta nola azkenik erretratuak aski ez izaten ere hasi ziren.\n«Une gozoak ere izan zitunan, ez pentsa. Hik ba al dakin zer den gizon batekin gogotik ongi pasatzea? Inork ez liken sufritzeagatik ezer iraunaraziko...». Denbora luzez segitu zuen zoramen hark... hilabeteak, baliteke bi urte, agian bost, nork daki. Asteak mantso eta azkar pasatzen ziren. Amak erakutsia zion txikitatik horrela neurtu behar zela bestearenganako amodioa. Asteak, soilik mantso edo soilik azkar pasatzen hasten direnean, heldu gogor edo aldentzen utzi, amodiorik behintzat ez baita tartean. Halaxe esaten zion Maiteri ama zenak. Eta Maitek, denbora zenbatzen hasi zeneko garai hartan, ez zuen laguna aldentzen utzi.\nBurges familiako alaba izateko —edo agian horrexegatik— erreparo gutxi eduki ohi zuen Maitek larru kontuan. Seme-alabarik egiteko gogorik, bestalde, inoiz ez zuen sentitu; inoiz ez, egun hartara arte. «Hik ba al dakin zer den umea egin nahi izatea baina ez edonorena, hirea den gizonarena baizik, harena edo ezer ez?». Abenduaren 2a izan zen, beste ezer ez zuen gogoan Maitek egun hartaz, kalendrera orria gordea zuen inon. Orduan deliberatu zuen pilularik ez hartzea aurrerantzean, bestearekin fitsik kontsultatu gabe.\nHurrengo zortzi hilabeteetan asko eta asko zenbatu zuen Maitek, bizitza osoan zenbatu ez zuena zortzi hilabete eta bost egun luze eta amaiezin haietan egin zuen. Esperoan egotea eta desesperoan jaustearen muga zorrotzean, hamabost aldiz egin zuen ernaltze froga botiketan, hamahiru kilo t'erdi galdu zituen, hogeita bat bider lantokian huts egin zuen aitzakia merkez, eta inoiz baino gehiagotan joan zen mutilarekin zinemara, zehazki hirutan. Zortzi hilabete eta bost egun haiek pasa zirenean, abuztuaren 7an, Maitek aurre egin zion bere mutil jada tenteldu eta gutxituari, berak bazekiela haurdun ez geratzea ez zela bere kausaz, eta ea zer mila deabru. Bestearen aurpegia ikustearekin, ez zuen aurrera jo nahi izan neskak. «Hik ba al dakin zer den hanka sartu dunala konturatzea eta atzera jo ezin izatea?». Gaizki hartu zuen mutikoak Maitek asmoak ez kontatua, xedea denbora luzez isilpean gordetzea. «Hara, neska —esan zion lasaitu ondoren—, ongi aski nekien nik nigandik halakorik ez zegoela lortzerik. Berdin dit zergatia ez ulertzea... nahi baduzu umea bezala bizitza osorako zenukeen oparia proposatzen dizut, biona —pausa luzexka bat eta serio keinua mutilaren begietan—, neure hazia zugan ernaldua». Horrela sortu zen tatuaia egiteko ideia.\nPoema bat egin zion mutil-lagun intelektualak, Maitek belarri aurrealdean tatuatuko zuen tximeleta nanoa loriatuz, «elkarrenganako amodioaren ikurra, betirako sinboloa betiereko elkartze baterako, inongo komentuko atetan abandona ezin litekeen alabatxoa...». Tatuaia egin eta hurrengo egunean utzi zuen mutilak Maite, betiko, tatuaia berri hura bezalaxe, betiko. Poema ere libururen batetik kopiatua zuela esan zion, despedidaz. «Hik ba al dakin zer den umiliatua sentitzea, iraindua, bizitzen segitzeak ez duela piperrik merezi pentsatzea?».\nBaina istorioa ez zuen Maitek hor amaitu nahi izan. Eta kontatu zuen nola momentuko egunak zenbatzetik iragandakoak zenbatzera pasatu zen. «Tatuaia estaliko zuen orrazkera baten bila ibili nindunan denbora luzaz, badakin, ez mantso ez azkar pasatzen ez den denboraldi horietako batean, kartzela honetara sartu ninduten arte». Eta nola kartzelara sarrarazi baino apur bat lehenago ere tatuaiaz harro sentitzen hasi zen, nola harrotasun hori kartzela zikin harengatik ez zen. «Ba dakin zergatik? Pinpilinpauxa hau, betirakoa den odol-izpi hau, egun batez desiratu nuen ume madarikatu haren gaitz erdi delako».\nMaitek berriz ere leihoan zehar behatu zuen, patioan gertatzen zenari erreparatu gabe. Pioiak bazkaltzera joanak ziren, eta galeria batzuetako leiho-burdinetan jesarririk zeuden presoek patio desertuari begiratzen zioten, bereziki bertan utzitako pala, piko eta kristalezko botila litrokoei, urrea baino gehiago balio zuten beira abandonatu haiei. Karmenek bazuen beste galdera bat Maiteri aspalditik egin nahi ziona, ea zeren kausaz zegoen kartzelan alegia, baina ez galdetzea hobe zela juzgatu zuen. Grazia hartu zion gainera Maitek zer erantzungo zion imajinatzeari: «Hik ba al dakin zer den maite dunan gizona hil behar izatea?».


Nexus Energía / NOSKI-k elektrizitate garbiaz hornituko du Bilbao Bizkaia Ur Partzuergoa datozen 5 urteetan – Nuevo Estilo de Relaciones\nNexus Energíak hurrengo bost urteetan Bilbao Bizkaia Ur Partzuergoaren 592 hornidura puntu %100a energia elektriko berriztagarriarekin hornitzeko lizitazioa irabazi du.\n415 GWh-ko guztizko kontsumoarekin, operazioaren zenbatekoa 48 milioi eurokoa da.\nKontratua bere bolumen handiagatik nabarmentzen da, eta estatu mailan aitzindaritzat jotzen da eskainitako produktuagatik eta iraupen luzeagatik, Sektore Publikoaren Kontratazio Legeak aurreikusitako hornidura-kontratuetarako ahalik eta eperik luzeenera iritsiz.\n“Energiaren merkatua epe luzeko kontratuetara bideratzen ari den une honetan eta PPA ezagunen agerpenarekin, kontratu hau malgutasun handiagoa dakar bezeroarentzat, merkatura indexatutako produktua baita, eta kontsumitzailearen benetako beharren arabera prezioa etorkizunean ixteko aukera eskaintzen duelako”, azaldu du Jon Maciasek, Nexus Energíako salmenta korporatiboen zuzendariak.\nUr Partzuergoak egindako balioespenen arabera, Nexus Energiaren eskaintza lehiakorrena izan da, bai alderdi teknikoan, bai ekonomikoan “estatuko merkaturatzaile nagusien prestazioak argi eta garbi hobetuz, lehia handiko lehiaketan parte hartu dutenak”, adierazi du Ana Cuaresma, Noski, Estilo de Energía.-ko arduradunak.\nBilbao Bizkaia Ur Partzuergoa lehen mailako sareko kudeaketaz, bai edateko uraren horniduraz, bai Bizkaiko gutxi gorabehera milioi bat pertsonako hondakin-uren saneamenduaz arduratzen den erakundea da. 81 udalerrik osatutako erakundea da, Bizkaiko Foru Aldundiak eta Eusko Jaurlaritza-rekin batera, eta hauei Nexus Energiak, bere bazkide den Noski merkaturatzailearen bidez, gas naturala zein jatorri berde eta arduratsuko energia hornitzen dien kopainia da.\nNexus Energiak denbora darama sektore publikoan posizio nabarmena edukitzen, eta hornikuntza-kontratuak esleitu zaizkio Asturiasko Printzerriko Gobernuari, Kataluniako Generalitateko Trenbideei, Eusko Jaurlaritza-ri edo Isabel II.aren Kanalari zerbitzua emateko, besteak beste.


"Aurten Kopa Geurea da!" saio berezia, martxoaren 31an, ETB1en eta eitb.eus-en | EITB telebista\n"Aurten Kopa geurea da!" saio berezia, gaur gauean, ETB1en eta eitb.eus-en\nPedro Mari Goikoetxeak aurkeztuko duen saioan, finalerako bidean egon diren bi taldeen protagonista nagusien iritziak jaso eta momentu historiko hunkigarrienak errepasatuko dituzte.\n''Aurten Kopa geurea da!'' saio berezia, gaur gauean, ETB1en eta eitb.eus-en\nApirilaren 3an Sevillan jokatuko den Errege Kopako final handia dela eta, ETB1ek eta eitb.eus-ek "Aurten Kopa geurea da!" saio berezia eskainiko dute, gaur gauean, 22:30ean. Pedro Mari Goikoetxea kazetariak aurkeztuta, final honetarako bidean egon diren protagonista nagusien iritziak jaso eta momentu historiko hunkigarrienak errepasatuko dituzte. Horrez gain, Athletic eta Realeko zaleek ere finalaren inguruko iritziak partekatuko dituzte.\nSaio berezi honetan, Athleticek eta Realak azken aldiz kopa irabazi zuteneko atzera begirada egingo du Pedro Mari Goikoetxeak orduko txapeldunekin. Athleticek 1984an irabazi zuen azken Errege Kopa Bartzelonaren aurka, eta hori gogoratzeko, San Mamesen bilduko dira, besteak beste, Andoni Zubizarreta, Endika Guarrotxena eta Jose Maria Txato Nuñez jokalari historikoak. Endikak sartutako gol hura nolakoa izan zen ikusiko dute berriz, eta Txato Nuñezek Maradonarekin izandako liskarra. Athleticen garaipena ospatzeko, 1984. urtean Bilbon gabarra atera zuteneko momentu hunkigarrienak ere ikusiko ditugu.\nBerdin egingo du Goikoetxeak Donostian, Reale Arenan. 1987an Realak Atletico Madrilen aurka irabazitako azken Errege Kopari buruz arituko dira solasean Jose Mari Bakero, Juan Antonio Larrañaga eta Txiki Begiristain. Penaltietan erabakitako golak ekarriko dituzte gogora, eta, nola ez, Arconadak egindako gelditu zoragarriak ere bai. Donostian Alderdi Ederren egindako ospakizun haietako momenturik onenak ere ekarriko dituzte gogora.\nBestalde, Pedro Marik Jose Angel Iribar eta David Zurutuza elkarrizketatuko ditu, bi taldeek final handirako bidean egindako lanak eta ospakizunak errepasatzeko.\nAthletic eta Realeko peñetako zaleekin ere egongo da, aurtengo final historiko honi buruz hitz egiteko. Historikoa, bi talde euskaldunen arteko derbi sutsu bat izango delako, eta historikoa, finala bertatik bertara ikusteko aukerarik izango ez dutelako.\nHoriez gain, guretzat aurpegi ezagunak diren batzuek ere euren zaletasunaren inguruan hitz egingo digute. Ainhoa Goikoetxea, Eneko Atxa, Lander Otaola eta Anjel Mari Peñagarikano Athletici buruz ariko dira, eta Juan Carlos Etxeberria, Maddalen Arzallus, Jon Plazaola eta Larraitz Lucas Realaren inguruan.\n"Aurten Kopa geurea da!" gaur izango da ikusgai, 22:30ean, ETB1en eta eitb.eus-en.


Sagardo Astea urriaren 5etik 14ra bitartean • ZUZEU\nIgartubeitin, asteburuan, zanpaketak, antzezpenak eta sagar erakusketa izango dira.\nAurten ere, bisitariek sagar prentsaketak ikusteko aurrez izena eman ahal izango dute. Bestalde, Sagardo Asteari hasiera emateko, Gipuzkoako Foru Aldundiaren XV. Sagardo Lehiaketako irabazleei sariak banatuko zaizkie. Aurtengo edizio honetan ere GASTRONOMIAK pisua izango du.\nSagar tentagarriak: tailer gastronomiko-sentsoriala, 4 urtetik gorako familiei zuzendua.\nSagardo Astea Sagardo Astea Sagardo Astea\nantzespenak, baserri museoa, Igartubeiti, Kirikoketa, sagardo astea, tolarea


– I. Ugarte\t2020-03-24\tOfrece recomendaciones a los vecinos por el covid-19, como evitar dejar la basura fuera de los contenedores\nI. Ugarte / Basauri\t2020-03-18\tLa presidenta de la Asociación de Comerciantes local anima a consumir los productos básicos en el municipio\nIker Ugarte\t2020-03-13\tEl domingo se hará una jornada de puertas abiertas y se bendecirán\nUn reportaje de I. Ugarte\t2020-02-17\tLos zeanuritarras disfrutaron en la barriada de Eleizondo de una de sus fiestas y tradiciones más peculiares, con la procesión hasta la ermita y la posterior medición de la encina, que dio paso a un picoteo\nDeia.eus\t2020-01-19\tETXEBARRI. Etxebarriko Udalak pasaden ikasturtean, 2018/2019an, euskaltegietan euskarazko ikastaroak egin zituzten biztanle helduei eman beharreko dirulaguntzak esleitu ditu dagoeneko. Dirulaguntza horien helburu nagusia jendea euskaraz ikastera animatzea da, sari sistema ezarriz. Gainera,\nDeia.eus\t2020-01-17\tSareak lau ibilbide izango ditu herri barruan eta inguruetan zehar, kolorez desberdindutakoak, eta udalerri ia osoa hartuko dute\n2020-01-16\t18 de ellas se ubicarán en los centros educativos del municipio, mientras que 14 se emplazarán en distintas calles\n2020rako aurrekontua onetsi du Etxebarrik\nDeia.eus\t2020-01-09\tETXEBARRI. Etxebarriko Udalak 12.374.481,45 €-ko aurrekontua onetsi du 2020. urterako. Abenduaren 19an egindako Osoko Bilkuran, La Voz del Puebloko 12 zinegotziek eta PSOEko zinegotziak baiezko botoa eman zizkioten, EH Bilduko bi zinegotziek absentzioa eman zuten eta EAJ-PNVko bi zinegotziek


KoopFabrika presenta 22 proyectos de fin de este curso en el campus de Eskoriatza Ikasturte honetako KoopFabrikako 22 proiektu aurkeztu dituzte Eskoriatzako campusean - Berriak - Mondragon Unibertsitatea\nIkasturte honetako KoopFabrikako 22 proiektu aurkeztu dituzte Eskoriatzako campusean\nProiektuak aurkezteaz gain, azoka txiki bat antolatu dute proiektu horietako produkzio emaitzekin.\nKoopFabrikak, ekonomia sozial berria eta ekintzailetasun soziala sustatzeko programak 22 proiektu aurkeztu zituen pasa den ekainaren 13 eta 14ean Eskoritzako campusean. Aurkezpen akademikoak egiteaz gain, hitzordua baliatu zuten horietako proiektu batzuekin azoka-erakustaldi txiki bat egiteko.\nEkitaldi publikoan aurkeztutako proiektuak oso era desberdinekoak izan dira, hala nola agroekologia, sormena, argazkilaritza, ostatua, ahalduntze pertsonala, dekorazioa, eta hezkuntzarekin lotutakoak. Gainera, aurten, aurkezpenen ondoren, eta berrikuntza moduan, ekimen ekonomiko ezberdinetako proiektuen emaitzekin azoka bat antolatu zuten Fakultateko klaustroan, horretarako baliatu zuten zenbait proiektuk emaitza fisikoa izan dutela. Hala, azokan ikusgai jarri zituzten, besteak beste, poltsak, bitxiak, ilustrazioak eta zerbitzuen eta proiektuen triptikoak.\nArianne Kareaga Fakultateko irakaslea eta LANKI Kooperatibismo Ikertegiaren ordezkariak KoopFabrikako hirugarren edizioaren oso balorazio positiboa egin du: partaide kopuru handiagatik, egindako proiektuen aniztasunagatik eta emaitzen erakutsi duten maila onagatik.\nKoopFabrikako edizio honetan, bi ikastaro eskaini dituzte eta horietan 70 lagun inguruk hartu dute parte. Aurkeztu diren 22 proiektuez gain, badira, aurrerago aurkeztuko geratu diren zenbait proiektu.


Enpresak > Finantzaketa > Zirkulatzailearen finantzaketa > Merkataritzako Deskontua\nKudeatu eta igorri zure efektuen sortak, kobratuz nahiz deskontatuz.\nMugaegunera iristeko dauden efektuen zenbatekoen aurrerakinik behar ez baduzu, Rural Kutxak gai horien kobrantza kudeatu ahalko du.\nDeskontu komertziala kreditu eragiketa bat da, zeinaren bidez Rural Kutxak aurreratzen baitizu zure enpresak hirugarren pertsonekin daukan eta mugaegunera iritsi ez den kredituaren zenbatekoa.\nRural Kutxak efektu horien zenbatekoa aurreratuko dizu, behin interesak eta eragiketa horien gastuak kendu ondoren.\nOro har, deskontuaz hitz egiten dugunean, honako honi buruz ari gara:\nEfektu Deskontu Komertziala: Batzuk endosagarriak dira eta tinbreak daramatzate; esate baterako, kanbio-letra bat eta agindurako zor-agiri bat. Beste batzuk ez dira endosagarriak, baina bai laga ahal zaizkio finantza-entitate bati haien gainean aurrerakin bat jasotzeko; esate baterako, ordainagiri bat edo agindurakoa ez den zor-agiri bat, eta haiengatik ez da tinbrerik ordaintzen.\nKreditu-aurrerakinak (CSB58 euskarri magnetikoa duten ordainagiriak, obra-ziurtagiriak, fakturak eta beste): Finantza-entitate bati laga ahal zaizkion kreditu-eskubideak dira, haien gainean aurrerakin bat jasotzeko. Haiengatik ez da tinbrerik ordaintzen.\nDeskontu komertzialak enpresarentzat dituen abantailak\nFinantzaketa. Deskontu komertziala zure enpresaren zirkulatzailea finantzatzeko iturri ohikoenetako bat da.\nLikidezia. Zure enpresa aurrez baliatu ahalko da eginiko salmenten zenbatekoez.\nErosotasuna. Enpresa gehienek deskontatu daitezkeen efektuak dauzkate, letrak nahiz zor-agiriak izan, edo ordainagiri eta faktura soilak. Espainiako Bankuen Elkarteak araupetuta dagoenez, zure sortak osatu eta igorri ahalko dituzu, RURALVÍA banka elektronikoko gure zerbitzuaren bitartez.\nRURAL KUTXAK tresna bat eskaintzen dizu zure enpresaren kobrantzekin eta ordainketekin lotutako fitxategiak osatu, kudeatu eta bidaltzeko, RURALVÍAko Fitxategien Kudeaketa aukeraren bitartez.


G7 Logistika – Alternatives G7\nHendaiara heltzea, aterbetzea.....Logistikaz xehetasun guziak\nGaraioa, izen ematea… Logistikaz xehetasun guziak!\n🔺19 eta 20an, Hendaia/Iruneko eta bizitokiko jarduera guneak antolatuko dira. Hor ez da aktibitaterik izanen ! Antolaketan lagundu nahi bagaituzu, ondoko galdetegia bete ezazu ondoko galdetegia bete ezazu.\n🔺 Antza denez, Hendaia, Miarritze eta Baionako geltokiak erabat itxita izango dira abuztuak 24, 25 eta 26an!!\n🔺 Akanpalekuaren oinarrizko azpiegitura 27 goiza arte mantenduko dugu.\nKontragailurrerako izena eman\nIzen ematea derrigorrezkoa ez bada ere, aurreikuspenen egin ahal izateko balioko digu. Izena jarri ezazu hemen!\nJarduera bat proposatu\nHendaia/Iruneko kontra-gailurrera heltzea\nKontra-gailurra Pierre et Vacances zentroaren ondoan izanen da, Le Domaine de Bordaberry – Erlaitzako bidea, Bordaberry aldea , 64122 Urruna\nHendaiara trenez heltzea\nGutti gora-behera tren bat bi orduro 7:47etatik arratsaldeko 5:47etara (bidearen iraupena : 4:40)\nGutti gora-behera tren bat bi orduro 6:30tik arratsaldeko 4:45era (bidearen iraupena : 5:20)\nTreinak orduro goizeko 05:20etatik hatsaldeko 20:02ra (iraupena: 2:40 ordu)\nGutti gora-behera tren bat orduro 5:14 etatik arratsaldeko 2:57etara (bidearen iraupena : 9:00)\nHendaiatik bizitokira joan\nAgorrilaren 19 eta 20an – Bizitokiaren antolaketa\nHendaiako azken geltokitik\nZiburu-Donibane Lohitzunera buruz joaten diren 20. edo 4. joan-jilea hartu (geltokiaren parean zarelarik geldiguneak eskuinaldean kokatzen dira).\n20. joan-jilearen ordutegia eta 4. joan-jilearen ordutegia.\nAbadia geldigunean geldi eta 6. joan-jilea hartu Hendaia-Haïçabia azken geldiguneraino 6. joan-jilearen ordutegia.\nHendaia-Ondarraitz geltokitik (kasu, hetsia izan daitekena)\njoan-jilea hartu Hendaia-Haiçabia azken geldiguneraino. 6. joan-jilearen ordutegia.\n100 metroz ibili erlaitzako bidean, itsasoa ezkerretara delarik. Eta lehen bidea eskuinetara hartu Bordaberry eremuraino\nHendaia geltokitik eta Hendaia Ondarraitzetik ibilbidea autobusez\nAgorrilaren 21, 22 eta 23an\nAgorrilaren 19 eta 20eko informazioak baliodunak dira.\nGailurra kari,bizitokia eta kontragailurraren jarduera guneen artean martxan izanen diren joan-jile bereziak ere erabiltzen ahalko dituzue (agorrilaren 21 eta 23aren artean). Geldiguneen antolaketa ez da oraindik bukatua eta xehetasunak laster jakinaraziko dizkizuegu.\nHendaiara autoz heltzea\nZein harrera eta bizi gune kontra gailurrean ?\nAkanpalekuan gune handi desberdin batzuk izanen ditugu. Zuen oihal etxe eta materiala hor uzten ahalko duzue. Autoak uzteko antolatzen ari garen aparkalekua ere izanen dugu. Ahalen arabera, aterpe estalgi batzuren aurkitzen ere saiatuko gara behar handiena izanen dutenentzat. Dutxak eta komun idorrak ere erabiltzen ahalko dituzue.\nPrezio librean izanen diren barazkizko apairuak apailatuko ditugu. Elkarte eta tokiko laborariek ere apairu desberdin batzuk proposatuko dituzte. Ostatuak idekiak izanen dira, konzertu gunean batez ere.\nKontragailurreko hiru egunetan (agorrilaren 21,22 eta 23an), aktibitate/konzertu/eztabaida/tailerrak banatuak izanen dira « alternatiben herrixka », Hendaia erdian, Iruneko Ficoba kongresu tokian eta akanpalekuan.\nJoan-jile jarraikiek gune batetik bestera ibiltzeko moldea ahalbidetuko dute (Hendaia zentroa, alternatiben herrixka, Iruneko Ficoba eta akanpalekuaren artean)\nAkanpalekutik at ibili


EBko osasun programa berrabiarazteko garaia - EU Reporter\nDenbora EBk osasun programa berrabiarazi behar\nApirilaren 24, 2015\nAste honetan Europako Batzordearen osasun estrategiak kritika ugari jaso ditu Bruselan oinarritutako prentsako ataletan, osasun arloko eragileek eta baita EBko langileek ere. Batzuek argudiatu dute, egia esan, ez dagoela benetako estrategiarik eta, hala badago ere, gaur egun ezartzeak asko nahi duela uzten du.\nAdibidez, Batzordeko osasun unitateko zenbait funtzionariok esan dute legedia Frans Timmermans hobeto arautzeaz arduratzen den EBko Exekutiboko presidenteordearen erabaki motelak hartzen ari dela.\nEmaitza, osasunarekin eta kontsumitzaileekin zerikusia duten txosten ugari argitaratzeko atzerapena izan dela diote. Beste funtzionario batzuek, noski, ukatu egin dute hori horrela dela, baina marmarrek burrunbaka jarraitzen dute. Osasunari dagokionez, noski, erronka ugari dago gaur egun. Besteak beste, demografiak eta Europako biztanleriaren zahartzeak sortutako gaiak, gaixoen bizimoduak, desberdintasunak, genetikan oinarritutako zientzia berri zirraragarria nola aplikatu behar den, gehi I + Gn inbertsioak egiteko beharra eta arauzko sistemak eguneratuta uztea.\ndu Batzordeak, Parlamentuaren eta Kontseiluaren azken urteetan sortu konbinatzen legeria mugitzeko taula gainean hainbat interes-ikuspegia ere hartzen den bitartean, berriz ere - batez ere paziente - askok arazo handiak izaten jarraitzen dute, ez behintzat Batzorde horrek gaur egun azpiegitura propioak barruan.\nEuropako Sendagaien Agentziak Une boss ez du, erreklutamendu errore baten ondorioz, bera European Centre Gaixotasunen Kontrol aplikatzen bitartean. Bien bitartean, Batzordeak ukan ez duen zuzendari nagusiak sei hilabetez osasunerako, eta berritzaileak sendagaiak Initiative (IMI) behineko buru bat seinalatu bakarra. Hau da, ia giro ezin hobea eta Batzordeak nahiko berri honen agenda bat erdiestea.\nAldiz, azkenaldian aurrerapausoak eman dira Saiakuntza Klinikoen Zuzentarauan, Datuen Babeserako Araudian, Big Data gaietan, Horizon 2020, IMI I eta II (funtsezko gaur egungo buruzagiaren gabezia) eta In Vitro legeriaren funtsezko arloetan. Diagnostikoak. Beste nonbait, Batzordearen seihilekoaren prozesu berriak osasun sistemak lagundu ditzake zentzuz eta modu aurreratuan erabiliz gero.\nEgoera honen aurka, Bruselan oinarritutako Europako Aliantza pertsonalizatua Medikuntza (EAPM) ustez, benetako zientzia berrien potentziala, profilaketa genetikoa eta banakako DNA inguruan eraiki duten, behar guztiz konturatu eta, beste gauza batzuen artean, estatu kideen artean lankidetza-eremuetan besteak beste, Big Datu, ikerketa, best-praktika partekatzea, osasun profesionalei hezkuntza, prezioei gaiak aurre orduan sendagai da, eta gehiago gisa, zapaldu behar dira nabarmen hau gertatzeko behar.\nArazoa, jakina, hori banakako herrialdeen osasun aurrekontuak ez dira EBren eskumen eta estatu kide baten antz auto-administrazioaren eskubidearen zaintzen Zentzu honetan. Hau lagungarria eskaintzen, baina EAPM mantentzen duten hori, sarritan ez du garrantzitsuena jendea laguntzeko - pazienteak. Hori da, balizko 500 milioi herritar 28 estatu kide batean. Hala ere, garestia umezurtz drogak gaixotasun arraroak tratatzeko buruzko azken mugimendua batean, Belgikan eta Holandan osasun ministerio indarrak bildu dituzte enpresa farmazeutikoen prezioak negoziatzeko, eskala ekonomiak ustiatzeko saiatzeko. Hirugarren nazio txikiago bat eskema sartzeko aukera bat ere badago.\nSendagai berrien prezioen eskaintza gehienak enpresa baten eta estatu kide bakar baten artean egiten dira, eta interesgarria izango da ikustea lankidetza berri honek zer nolako arrakasta duen dirua aurrezten duten eta, azkenean, gaixoen onura lortzeko baldintzak negoziatzeko. Gertatzen den bezala, Herbehereek Europako Batasuneko txandakako presidentetza hartuko dute datorren urteko urtarrilaren 1ean, eta drogen prezioetan Europako lankidetza bideratzea aurreikusten dute. Lehendakaritzako beste funtsezko elementu bat, holandarrek esan dutenez, sendagai berritzaileak merkatura azkarrago ekartzeko ahalegina izango da, medikuntza pertsonalizatua defendatzen dutenen partaidetza zabalean.\nBaina zer oraintxe? Kolektibo mailan, Europar Batasunak koherentziaz konpromisoa hartu du "giza osasunaren babes maila handia" emateko eta, oraindik ere, sei hilabete Batzorde berriaren agindupean, gauzak bat-batean moteldu dira arlo askotan.\nEAPMren ustez, Herbehereetakoak eta Belgikakoak bezalako ekimenek gure herritarren bizitza hobetzeko beharrezkoa den lankidetza motaren adibide ona eskaintzen dute eta, batez ere, Batzordeak bere esku dagoen guztia egin behar du haustura errazteko eta bultzatzeko silo mentalitateak gutxitzea osasun eremuan - talde interesdunen barruan eta estatu kideetan bertan. Hasteko modu bat epe luzeko osasun agenda argia ezartzea eta hori aurrera eramateko pertsona egokiak izendatzea litzateke.\nGai erlazionatuak:Big Data gaiakEntsegu klinikoak ZuzentarauaDatuak Babesteko ErregelamenduGaixotasunen Kontrolerako Europako Zentroaezaugarrifull-imageHorizon 2020desberdintasunenPazienteen bizimoduak\nKanpainako taldeek protesta egiten dute fracking enpresek "atzean" duten EBren eraginagatik\nHuman Rights Watch insta EB heriotza etorkina itsasoan jardun


ARGAZKIKO HAUR HAUEN BILA GABILTZA - AITA LARRAMENDI IKASTOLA\nARGAZKIKO HAUR HAUEN BILA GABILTZA\nPosted on 2019-10-10 2019-10-10 by Komunikazioa Ikastola\n1963an atera zen argazkia, Ikastola hasi zen urtean bertan, Mari Paz eta Mirari andereñoekin. Aurten 56 urte beteko dira Ikastola martxan jarri zenetik eta baita argazkia atera zenetik ere. Argazkia berriro atera nahiko genuke, argazkiko protagonistekin.\nAzaroaren 9an, larunbatez, jarri dugu zita Bazkardoko eraikin berrian, eguerdiko 12etan.\nArgazkian zure burua ikusi baduzu, edo norbait ezagutuz gero, mesedez jarri kontaktuan Ikastolarekin 943593525 telefonoan edo andoain@ikastola.eus helbidean.\n← ALU ULU ANTZERKIA\nIKASTOLAKO IKASLEAK ERRONKAN →


Doanaren duintasuna - Diario de Noticias de Navarra\nxabier euzkitze 19.04.2021 | 00:58\nXabier Euzkitze. ARTXIBOA\nliteratura genuen hizpide, idazleen bizimodua, ofizioa bera, norberaren bilakaera. Joxean Agirrek ttak bota zuen: "Ez zait gusta-tzen erretiratzen den jendea". Entzuleek barre egin zuten, neuk ere bai. Denok harrapatu genuen nori zuzendutako gezia zen. Izan ere, bertsolariak ezinak erretiratu izan ditu ia beti, salbuespen bakanen bat salbu. Beti esan izan ziguten Basarrik gazterik utzi zituela plazak, eta hirurogehitaka urte zituen!\nAsteon Unda izeneko mutiko gazte, lerden, kirolari eta lehiakor batek uko egin dio El Conquistador del Caribe saioan jarraitzeari. Lotu edo konpondu gabe utzitako familia-afera batek aztoratzen zituen haren gauak, buruak ez zion gorputzari segitzen, eta lehia betean erretiratu zen.\nBiharamunean beste kargu-uzte batek eman zidan zer pentsa. Apenas gurean oihartzun handirik izan duen, munta aise handiagokoa izanik ere: Rudolf Anschober jaunak, Austriako Osasun ministroak, ardura ofizial orori uko egin dio, nekearen nekez. Ez zeraman denbora askorik, 2020ko urtarrilean hartua zuen kargua, baina pandemia garaiko lan eta arrangurek gaina hartu diote, nekeak osasun arazoak eragin, buruak eta gorputzak planto egin.\nEz dira ohiko gauzak. Askoz gehiago dira kargu edo lan bati lapa bezala eransten zaizion jendearen adibideak beren bidea amaitu dela iritzi eta "banoak!" esaten dutenenak baino. Askoren begietara, gainera, porrotaren ispilu da norberaren dohainen edo herritarren botoen bidez norabait heldu eta dena uzten duen artista edo hautetsiarena. Ni, berriz, gehiago betetzen nau aro bat amaitu dela sumaturik, edo barne-deirik zinezkoenei jaramon eginik, duintasunez eta zintzotasunez joaten direnen ereduak. Eta horiek errespetatzen ere ikasi behar genuke.


SEEk Barkosi ibarraren ekonomia egoeraren berri eman dio - Sakana - Guaixe.eus\nSEEk Barkosi ibarraren ekonomia egoeraren berri eman dio\nGuaixe 2016-06-07 15:57\nSakanako Enpresarien Elkarteko (SEE) ordezkaritza bat Nafarroako Gobernuko lehendakari Uxue Barkosekin bildu da gaur goizean. Nafarroako Jauregian egindako bilkuran SEEko kideek Barkosi Sakanaren ekonomia eta bere enpresa ehunaren egoeraren berri eman diote, baita ibarrean garatuko diren planen eta etorkizunerako aurreikuspenenak ere.\nHala, Sakanako Plan Estrategikoa (SPE) hizpide izan dute. Lehendakariak SPEri gobernuak babesa emateko egindako apustua nabarmendu du. Barkosen esanetan “plana lan tresna ona da, Sakanan egindako ahalegin handiaren fruitua, eta Nafarroako ekonomia garapenerako estrategiarekin bat egiten du”.\n280 langabe gutxiago\nNafarroako Gobernuak jakinarazi duenez, urteko lehen hiru hilekoaren akaberan joan den urtean baino 280 langabe gutxiago daude Sakanan. Ibarreko enpresetan gizarte segurantzan izena emandakoen kopurua igo egin da zortzi urtetan estreinakoz.


Noemí Rivera Sevilla\n– Idiazabalgo gazta\nArto irina katilu handi batean jarri (nahi adina) gatz apur batekin eta ura berotu zali batean. Irinari erdian zulotxo bat egin sumendi baten antzera eta ur beroa isuriz joango gara pixkanaka-pixkanaka (ez dago neurririk, geuk ikusi beharko dugu). Aldi berean, oratuz joango gara masa trinko eta leuna sortu eta eskuetara itsatsita geratzen ez zaigun arte. Ordu erdiz pausatzen utzi trapu batez estalita.\nOrduan, bolatxo txikiak egin eta irineztatutako egurrezko taula baten gainean taloei forma ematen hasiko diegu. Eskuak eta bolak ere irineztatu eta kolpetxo txiki eta jarraiak eman forma eta lodiera egokia lortu arte. Ez da erraza, orea erraz pitzatzen da eta. Gero eta finago, orduan eta hobeto.\nZartagin lau bat edo plantxa bat berotu eta taloak bertan ipini, buelta eta buelta. Amaitzeko, gazta zati fin batzuk moztu, talo beroan jarri eta erditik tolestu. Listo, on egin!\nRecetas clasica de Migas (de harina) →


Oreka berdea bilatu gura du EAJ-k klima aldaketari aurre egiteko - Bergara - Goiena.eus\nOreka berdea bilatu gura du EAJ-k klima aldaketari aurre egiteko\nOihana Elorza Gorostiza 2022-05-21 14:44\nNaturaren kontserbazioa eta landa eremuen garapen ekonomikoa uztartzearen alde agertu dira jeltzaleek Entzunez Eraiki dinamikaren barruan gaur Bergaran egin duten saioan.\nKlima aldaketaren aurkako borrokan "ezinbestekotzat" jotzen du EAJ-k oreka berdea-ren apustua egitea. Horren gainean hausnartu dute gaur goizean Bergarako Lanbide Heziketa Institutuan egin duten lan saioan, Entzunez Eraiki egitasmoaren barruan.\nBertan izan da Imanol Goenaga, Eusko Jaurlaritzako Ingurumen aholkularia eta adierazi du Gipuzkoan, baserriak eta baserritarrak izan direla ingurune naturalaren zaintzaile nagusiak. Industrializazioak errealitatea aldatu zuela eta hazten joan den desoreka hori berrezarri behar dela gaineratu du: "Baserria eta hiriaren arteko oreka berrezarri behar da, landa eremuen garapen ekonomiko-soziala sustatuz".\nGoenagaz gain, Gipuzkoako Foru Aldundiko Nekazaritzako zuzendari diren Xabier Arruti eta Arantza Ariztimuño izan dira saioan eta familia-nekazaritzan oinarritzen den nekazaritza eta abeltzaintza ereduak defendatu dituzte: "Eredu jasangarriak dira; ingurumena errespetatu, zaindu eta babesten dutenak; hortaz, ezinbestekoak dira lurraldearen kudeaketarako". Baserritarren figura ere balioan jarri dute "tokiko produktuez hornitzen gaituztelako, osasungarriak, kalitatezkoak, eta gure kultura gastronomikoari eusten laguntzen dutenak".\nProgramako ardatzak definitzeko\nPandemiaz geroztik EAJ-k ikusi du "beste garai bat bizitzea tokatu" zaigula guztioi, beste arazo batzuekin, eta horiei aurre egiteko herritarrekin egon eta herritarrei entzun gura diete jeltzaleek. "Hor kokatzen da Entzunez Eraiki dinamika eta horren barruan bost arlo ezberdinen inguruko gogoeta egin gura du EAJ-k: gobernantza, etorkizuneko ekonomia, eredu soziala, aldaketa klimatikoa eta kultura eta euskara", Imanol Lasa, Gipuzko Buru Batzarreko Berrikuntza Politikorako arduradunak Bergaran goizean azaldu duenez.\nGipuzkoan zehar ari dira gai horiek lantzen, zapatuetan, etorkizuneko programarako ardatzak zeintzuk izan behar diren definitzeko. Gaur, oreka berdeari buruz jardun dute, eta baserritarrak eta lehen sektoreko ekoizleak ere egon dira, euren esperientziaz kontatuz. Baita bailarako zinegotzi eta alkate jeltzaleak ere.


Txina enkofratuak globo puzgarriak hormigoizko gomazko hodiak kanalizazio fabrikarako eta hornitzaileentzako Haohang\nKofratuak Globo Puzgarriak Hormigoizko Gomazko Hodiak Hodientzako\nHodiaren goma-globo pneumatikoa forma tubular pneumatikoa gomazko naturaz eta ehunez egina dago. Oro har, hiru geruzek osatzen dute (1 + 2 = 2 gomazko geruza eta geruza 1 ehuna)\nHodiaren Eraikuntza Gomazko Puxika Puztuak, gomazko puxika pneumatikoa\nHodi forma pneumatikoa kautxu naturalaz eta ehunez egina dago. Oro har, hiru geruzek osatzen dute (1 + 2 = 2 gomazko geruzak eta geruza 1 ehuna): barneko geruza indar handiko polimerozko ehun sintetikoa da, hormigoiaren eta airearen presioaren indarra jasanez. Kanpoko geruza kautxu bulkanizatua da.\nGomazko gogortasuna 65 kostako A ingurukoa da, ezaugarri bikainak mantentzeko, hala nola leuna, iraunkorra eta higaduraren aurkako erresistentzia.\nZure hormigoizko lauza lodiagoa bada, ehun oihal eta gomazko 3 geruza (2 + 3) fabrikatu beharko litzateke.\nItzalpeko globoa forma desberdinekin sor dezakegu. Aukeratu zure proiektuaren eskakizun gisa.\nDiametroa: 0,2 m-tik 3 m-ra\nGuztira luzera: 1m-tik 28m-ra\nBeste zehaztapen batzuk ere eskuragarri daude bezeroak hala eskatuta.\nGomazko materialaren parametroa\nLodierako Terentzia, mm 3,2 ± 0,2\nGogortasuna (Shore A) 65 ± 5\nKautxuaren eta ehunaren itsaspen-tentsioa, N / 25mm ≥8\nTrakzio-indarra, MPa ≥12\nLuzapena atsedenaldian,% ≥350\n% 300 luzapen multzo luzera, MPa 6\nTentsioa deformazio erlaziorako ≤% 20 (distortsioa ekidin)\nTenperatura egokia, ° C -10 ~ 80\nItxura Ez dago pitzadurarik, ez dago burbuilarik azalean, ezpurutasunaren aztarnaren luzera ez da 3 mm baino gehiago, sakonera ez da 1,5 mm baino gehiago eta arrastoaren kopurua ez da bat baino gehiago.Deformazioa ez da 2 mm baino gehiago\n1-diametroa 0,2 m-tik 3m-ra, (biribila)\n2-guztira 1 m-tik 28 m-ra arteko luzera (biribila)\n3- beste zehaztapen batzuk ere eskuragarri daude bezeroen eskaeraren arabera.\nFuntzionatzeko argibideen eskuliburua ARD gomazko puxika\nGomazko mandrin puzgarria erabiltzea:\n1. Jarri mandrin puzgarria moldean - tira mandrin puzgarria altzairuzko errefortzu kaiolan eta egin goranzko juntura bertikalak\n2. Hasi puzgarria puzgarrirako\n(1) Ireki balbula eta aire puzgarria finkatutako prentsara, eta itxi balbula\n(2) Laneko prentsa (Ikusi fitxa)\n(1) Hormigoi puzgarriak gorantz flotatuko dituelako hormigoi bibratua denean, beraz, gora eta behera konpondu behar dituzu eta brotxak gehi flotagarritasuna gainditzeko.\n(2) 50250mm-ko mandrinaren kasuan, estriboen tarte normala 80cm-koa da. Diametroa handitzen bada, estriboen tartea nahiko murriztuko da.\n4. Hormigoia botatzea\n(1) Hormigoia botatzeko prozesua eraikitako zati solidoaren ia berdina da\n(2) Bi aldeetatik maiztasun handiko plug-in bihotzeko hagaxkak erabiliz aldi berean bibragailuak erabiltzeak mandrina mugitzea ekidin dezake.\n(3) Hagaxka bibrazioen muturrak ezin dira mandrinarekin harremanetan jarri, mandrina kaltetu eta gasa ihes eginez gero.\n5. hormigoizko osagaiak solidotzea, barrunbetik gasa hustu dezakeenez, kapsula atera du.\n6. Garbitu mandrina, probatu presioa eta ikuskatu. Mandrina puzgarriaren biltegiratzea eta mantentzea\nA. Erabili ondoren, mandrina urarekin garbitu behar duzu; erabili behar ez duzunean, gorde mandrina aireztatutako eta lehorreko lekuan, eta ez ukitu olioekin, azidoekin, alkalinoekin.\nB. Lekuan bertan erabiltzeko prozesuan zehar, objektu gogor zorrotzekin ukitzea saihestu behar da.\nC. Mandrin puzgarria moldetik atera ondoren, erabili eskuila (hobe nylon eskuilarekin) eta ura garbitzeko, gainazaleko hormigoia kenduz mandrina garbi mantentzeko.\nD. Mandrinak gasa eta zigilatze-filmak ihes egiten baditu, artezteko gurpila erabil dezakezu konpondu behar den lekuan erretzeko eta, ondoren, kola eskuilatu zigilatze-pelikula estaltzeko; zuntzaren kaltetutako lekurako, zinta erabili beharko zenuke estaltzeko estaltzeko.\nEstalpeko pneumatiko gomazko globoa aplikatzea\n4.G. Zer moduz zure entrega denbora?\nE: Orokorrean, 10 eta 20 egun igaroko dira aurreratutako ordainketa jaso eta gero. Entrega-denbora zehatza artikuluen eta eskaeraren kantitatearen araberakoa da.\n6.G. Zer da zurelagina politika?\nE: Doako lagina hornitu dezakegu stock piezak prest baditugu, baina bezeroek mezulariari ordaindu behar diote. Eskerrik asko zure ulermenagatik.\n8.G .: Nola egiten duzu gure negozioa epe luzerako eta harreman ona izateko?\nAurreko: EVA aparrez betetako babeslea itsasontzia babesteko\nHurrengoa: Presio altuko gomazko maskuria puzteko kanalizazio tapoiak\nChina Rubber Fender, Bloke konposatua, Gomazko Fender, Tec Ontziak, Itsas airbagak, Ontziaren Air Bag,


Arantzazun dago nire lana eta bizilekua. Arantzazu santutegi eta bakarleku duzu. Andre Mariaren irudi zahar baten inguruan sortu eta hazi da Arantzazu. Bada bostehun urtez gora, Euskalerriarentzat fraile konbentu handi eta arrunt baino zerbait gehiago dela. Andre Mariaren irudi zaharrak erakarmen handia izan du alde batetik; bestetik berriz fraileak izan dira erromesarekin hitz egin dutenak. Arantzazu, ardatz eragile bat izan da Euskalerrian. Euskalerriaren barruz barru aritu den ardatza, Arantzazuri buruzko erromantze bilduma bera bakarrik ere nahikoa da diodana egiaztatzeko. Jende euskaldunak eragin dio Arantzazuri, jende euskalduna izan bai da gehienik Arantzazura hurbildu dena. Jende euskaldun horri bere hizkuntzan erantzun behar izan dio Arantzazuko fraileak. Entzun eta erantzun. Euskaldun jende horren berri sakona izan du Arantzazuko fraileak. Jende horren izaera ezagutu du, jende horren nahi, bizimodu, aiurri, ezin eta pobretasun sakona ezagutu du, eta jende horrentzat bizitzera beharturik aurkitu da historiako trantze bakoitzean zehar. Jende horren hizkuntza hain apalarekiko izan duen arreta bera, ez da izan makala. Tradizio hortan, gure belaunaldiak ezagutu duen katemaila, Salbatore Mitxelena izan genuen. Poeta, historiagile, saiolari. Tradizio honek badu egun ere exponente ederrik gure Aita Villasanterengan. Nor bakoitzaren sentsibilitate, gusto eta joeraz kanpo, eta euskara landuz etxe hontan etorri den gizaldiz gizaldiko zaletasun-abiaduraz gainetik, Arantzazura hurbildu den jendea izan da, hemengo euskalzaletasunari eten gabe eragin diona. Neri behintzat jende hori zait benetan eragile izan. Eliza-osteratxoa egin ondoren eta inguruak begiratu, edozein baztertxo aukeratu du jende horrek bere bazkarilegetxoa egiteko, eta han daude, hizketan baino isilik, jaki-pardeltxoaren inguruan, isilik eta jaten, noizbehinka zerbait diotela, euskaraz isilik hiz egin behar balitza bezala. Kolpean ezagutzen dut usario zaharreko euskaldun taldea. Erdaldun jendea, edo-ta erdaraz ari dena, altu-altuka mintzatzen da, solteago mugitzen da, abarrots handiagoz da nabarmentzen. Ez du beldurrik, seguru sentitzen da, inguruaren jabe da. Beldurra holako kokildurak lotzen du euskalduna, oso seguru sentituko ez balitza bezala ageri da, paraje arrotzean aurkituko balitza bezala. Gizaldietako menpetasuna, agian mendeetakoa*, nabari zaio, setiatutako ehizi ikaratu adina ez bada ere, abere bildu eta uzkurra dirudi gizajoak. Euskaldun hutsa izateak halako bajutasun lotsagarria balu bezala. Jende horren humiltasunak irabazi nau ni, jende hau zait nagusitu sentipenaren sustraietaraino.\nBaina guk, Arantzazutik kanpora ere badugu harremanik: Plaentxi, Eibar, Bergara, Oinati eta horko lagunen kutsurik ere badut. Ezkontzak, bataioak, mezak eta holakotan, bertsoak eta, egin izan ditut, Nabarnizen ezagutu nuen festa-airea jarraituz.\nUrte batzutan Araotzen ibili nintzen parroko-ordetza egiten. [I] Araotz, Arantzazutik gertuan dagoen auzune bat da. Oinez ibiltzen nintzen joan-etorri Arantzazutik Araotzera, larunbat erratsaldez joan, igande iluntzean etorri.\nParroko baten bizitzan sortzen da hamaika komedia eta Araotzen niri gertatu zitzaidan bat hauxe da:\nTxomenean eta [II]\nkafe bat artua det\nTimotea portau da\nKafe Ginea eio\ndit arto-errotan. [III]\nArto-errota zaar bat\nmila prenda tartetik\nkolokatzen bear zan\nsillan ezarri dugu\nAsi gera lanean\nbainan bistan nuena\nez nuan sinisten\nkafea sartu [sartzen] eta\nnork dio milagrorik\nez dela gertatzen? (1)\nerraldeka zizun [erraldeak zitun]\nkaferik ez azaltzen\nNoizbatean ala ere\nbeztu da iriña\nzidan: "Au da usaiña"\nbear zidan miña\nia gaur sendatu zait\n"Ain kafe gutxi sartu\nta iriña ainbeste"\nala esaten nion\namona orrek jartzen\n"Ez gaude kafe faltan,\nbadugu dexente". (2)\nAspil bat an bete du\namandrea pozik da\nigurtzzi du musua\nauspo bearrik ez da\ndarabilan aidez. (3)\ngure zai aspaldi\namandreak ara du\nbota irin ori\neskerrak suak dena\natera dit gero\n"Ederra egongo da"\nesan dit seguro\nazukarra bota ta\nasi naiz geldiro\ntalo gustoa ez zait\nez dago ain gaizki\npublizitate falta [patenterikan eza]\ndiot nik aitzaki\nbejon beio amandre\nAgostuak iru du\nzer gauzak ikusteko\ngauden gu lurrean\nerrezeta ezin dut\ndelako ustean. (4)\nAzpi-gaia: Arantzazu: Euskara


Areetako Xake plaza birmoldatzeko parte-hartze prozesuaren bozketa-fasea hasi da - Getxo - Hiruka.eus\nAreetako Xake plaza birmoldatzeko parte-hartze prozesuaren bozketa-fasea hasi da\nErredakzioa 2021-10-11 13:14\n"Geltokiko plaza", "Geltokiko parkea" eta "Geltokiko hiri-basoa" dira Getxoko Udalak Areetako Xake plaza birmoldatzeko aurkeztu dituen hiru proposamenak. Proposamen horietan, herritarrek lehenengo entzunaldi-fasean (irailaren 6tik 16ra) egindako ekarpen nagusiak jasotzen direla jakinarazi dute udal-arduradunek. Partaidetza-prozesuaren hasierako fase horretan 835 ekarpen jaso ziren: 409 inkesta telefono bidez Areetan eta Itzubaltzeta/Romon bizi direnei, 240 aurrez aurre eta 186 online.\nHiru proposamenen eta horien ezaugarri nagusien zirriborroak lau paneletan ezagutarazi dituzte gaur, astelehenean. Panel horiek 16 metro koadroko azalera eta 3 metroko altuera duen kuboa osatzen dute, plazan bertan. Gaurtik, astelehenetik, eta urriaren 22ra bitartean, egokien iritzitako hiru proposamenetako bat bozkatu ahal izango dute herritarrek.\nGaurko aurkezpen-prentsaurrekoan Amaia Agirre alkateak nabarmendu duenez, gaur egungo Xake plaza zer-nolakoa izango den jakiteko hiru proposamenetako bat aukeratu beharko da, "eta boto gehien jasoko dituena izango da landuko duguna". Azaldu duenez, hiru proposamenek "gehiengoa" diren ekarpenetatik hartutako elementu komunak bilduko dituzte: "Gune berdeen azalera handitzea; irisgarritasuna hobetzea oro har; Gobela ibaiko pasealekuarekin lotura eta ibilbide berdearen jarraipena; argiztapena hobetzea; galtzada-harrizko zoladura zimurtsua ordeztea; estaldura partzialak baita umeentzako jolas-eremuan ere, eguzkitik eta euritik babesteko; komun publikoak; bankuak gerizpean, iturria eta zaborrontziak; eta kultur- eta kirol-jarduerak egiteko aukera, egitura iragankorrekin (karpak ez) merkatu txikiak, azokak eta halakoak egiteko, besteak beste”.\nGuztiz beharrezkotzat jo diren hiru proposamenak honako hauek izan dira: berdeguneak eta zuhaitzak dituztenak egokitzea (% 80,54); haurrentzako jolas-eremua zabaltzea, naturalizatzea eta estaltzea (%51,23); eta edukiontziak lurperatzea (%46,06). Gainera, inkestatutako pertsonen %73,64k uste dute lehentasunezkoa edo nahiko lehentasunezkoa dela plaza sare berde baten parte izatea, Faduratik, Gobelako ibilguan eta Errekagane eta Nagusia kaleetan barrena, Bizkaia Zubiraino joango dena.\nErabilerei dagokienez, nagusiki berdeguneak (% 78), egonaldi- eta aisialdi-eremuak (ia %71), haurrentzako jolas-guneak (% 47,78) eta kultura- eta kirol-jarduerak (% 41,38) sortzearen alde daude inkestatutakoek.\nPlaza nolakoa izatea gustatuko litzaizukeen galdetuta, % 69k esan dute partzialki estalita egotea nahiko luketela, % 24k estali gabe, % 60k eremu bereiziak izatea, % 32k eremu bakarra eta gardena, % 77,59k berdea nagusiki, eta ia % 18k zolatuta egotea.\nOnline eta aurrez aurreko ekarpenek ere, ildo beretik, honako hau adierazten dute:\nEkarpenen %84,13k berdeguneen nahia adierazten dute; %66k egonaldi eta aisialdirako eremuak (bankuak, estalitako eremuak…); %26,44k haurrentzako jolasak; %25ek iturri bat; %19,95ek xakearen horma-irudia mantentzea; %15,87k adineko pertsonentzako aisialdi osasungarria…\nErabilerei dagokienez, %29,81ek kultura-jarduerak planteatzen dituzte; %21,13k, azoka txikiak eta feriak; % 0,80k, kirol-guneak eta -jarduerak; eta %11k, karpak; aukera nagusien artean.\nPertsona gehienek erabilera anitzeko espazioa nahi dute; berdegune, zuhaitz eta loreekin; plazaren zati bati sabaia jartzea urte osoan gozatzeko eta haurrentzako jolasak. Era berean, eskailera-mailak eta zati irristakorra kentzea proposatzen da, xakearen fatxada eraberritzea eta bidegorrien arteko lotura egitea.\nHerritarren ekarpenen ideia nagusiak planteatu diren hiru proposamenetan jaso dituzte udal-arduradunek, behin betiko azken proposamenera hurbiltzeko. Janire Ocio Azpiegitura, Obra eta Zerbitzuetako zinegotziak hiru proposamenak laburbildu ditu.\n“Geltokiko plaza” proposamenak gunea berriztatzea planteatzen du: plaza irekia, lorategi- eta zuhaitz eremuak (%25,75) mugatua. Bere ezaugarri nagusiak, honakoak dira:\nBerdeguneen azalera handitzea.\nErdigune garbia, topaleku modura edo bestelako jardueretarako erabiltzeko.\nPergola berriztatzea (albo-estaldurarekin, eguzkitik eta euritik babesteko).\nTxorro-iturria berriztatzea (zoru ez labaingarria ipintzea, gaur egungoaren ordez).\nUmeentzako jolas-eremuaren zati bat estaltzea, eta gune hori ibilgailuen.\nTrafikotik babestea (horretarako 5 aparkaleku kendu beharko lirateke).\n“Geltokiko parkea” proposamenak plaza eraberritzea planteatzen du, parkearen antza hartuko lukeena, lorategi- eta zuhaitz-eremuak (%37,65) mugatua. Bere ezaugarri nagusiak dira:\nInguruko gainazal berdea handitzea, lorategi-eremu berriekin.\nErdigunea libre, topaleku modura edo bestelako jardueretarako erabiltzeko.\nIrisgarritasuna hobetzea, Santa Eugeniarekiko lotura egiten duten eskailerak kenduta.\nOraingo iturria eta pergola kentzea.\nEgoteko gune estali berri bi.\nUmeentzako jolas-eremua handitzea, estaldura partziala ipintzea, eta ibilgailuen trafikotik babestea (horretarako 25 aparkaleku kendu beharko lirateke).\n“Geltokiko hiri-basoa” proposamenak, plaza hiriaren erdigunean birika berde bihurtzea planteatzen du, %46,20ko lorategi- eta zuhaitz-eremuagaz. Bere ezaugarri nagusiak dira:\nAzalera berdea handitzea, lorategi-eremuak jarriz; horien artean egongo dira ibilbideak eta egoteko guneak.\nLorategi-bolumen nagusia, anfiteatro natural gisakoa, eta topaleku modura edo bestelako jardueretarako erabiltzekoa.\nUmeentzako jolas-eremuan estaldura-azalera handia ipintzea, eta ibilgailuen trafikotik babestea (horrek 25 aparkaleku kentzea eskatzen du).\nBigarren fase honetan, udalerrian erroldatuta dauden 16 urtetik gorako pertsona guztiek, hiru proposamenetako bat bozkatu ahal izango dute, honako modu hauen bidez:\nAipatutako egunetan Getxo Elkartegian (Ogoño kalea 1) eta Romo Kultur Etxea jarriko diren hautetsontzietan.\nhttps://zeugaz.getxo.eus plataformaren bidez, non hiru proposamenak ere azalduko diren.\nBoto fisikoa emateko txartelak Areetan eta Itzubaltzeta/Romon postontzietan gaur bertan, hilak 11, banatu den triptikoan sartu dira, proiektatutako hiru proposamenekin batera, eta aste honetan udalerriko etxebizitza guztietan banatuko den Getxoberri argitalpenean. Boto-txartelak hiru proposamenak dituen kuboaren ondoan jarriko den karpan ere eskuragai izango dira.\nOnline botoek, lehen aldiz, "Zeugaz" (https://zeugaz.getxo.eus) plataforma digital berria dute, Udalak abian jarritakoa eta plaza birmoldatzeko prozesu honekin estreinatzen dena.\nBehin bakarrik bozkatu ahal izango da, online edo aurrez aurre.\nBozkatzeko epea amaitu ondoren, azaroko lehen astean aurkeztuko dute proposamen irabazlea, Areetako Nagusia kalea erdi-oinezko bilakatzeko jarduketa barne, Xake plazatik Santa Ana etorbideraino, eta horma-irudiaren fatxadaren gaineko jarduketa barne (bozketan parte hartu duten ia %20k hori mantentzea proposatu dute), "irabazten duen proiektuagaz harmonian eta higiezinaren jabeen komunitatearekin bat etorriz", udal-arduradunek zehaztu dutenaren arabera.\nLanak datorren urteko maiatzean hastea aurreikusi da, eta abenduan amaitzea. Baterako jarduketarako aurreikusitako aurrekontua 1,8 milioi eurokoa da.


Reticular barizeak beheko gorputz-adarretan - Varikosette\nVaricose beheko gorputz-adarretako du bere barietate. Horietako bat da reticular varices, hau da, txiki bat handitu larruazalpeko eta intradermal venous ontziak. Eguneroko hizkuntza da, bezala ezagutzen "armiarma zainak".\nAskotan, gaixotasuna molesta emakumeak, baina gizon ikusi ahal izango duzu, argazkiak izarrak, kapilar sare bat hankak. Txiki hodietako eredua askotan eragin estetikoa ondoeza, batez ere udan. Reticular barizeak beheko gorputz-adarretan emaitza da kronikoa venous gutxiegitasuna.\nVaricose uzten hankak armiarma, lineala, reticulated plexus. Ahal izango dute, bakarrean edo taldean.\nManifestazio nagusia, reticular zainak da agerraldia zainak txiki zainak. Baina badira beste sintomak, besteak beste:\nmina gunean luzapena;\nazkura, tingling, hantura;\nsentimendua "chills eta hotza";\nOkerreko bidea, bizitza, zein ateratzen da bat desorekatua dieta, egoneko moduan, gehiegizko grina boterea kirol ariketak, sorbalda girdle eta oinak, azkar zabaltzen den momentua itxura seinaleak varicose gaixotasunak.\nEta kudeatzeko tratamendu barizeak etxean da, posible bada aurkitu gaixotasunaren kausa.\nArrazoiak artean, arrisku hauek dira:\ndieta agortu zuntz;\nconstricting arropa, handiko orpoa oinetakoak;\nhaurdunaldia edo erditzea jarduera;\negitea karga astunak, astunak lan fisiko, ariketa;\nlotutako jarduerak egoneko bizimodua.\nHau da ohikoena haurrak bere gurasoak jasan kronikoa barizeak beheko gorputz-adarretan. Tratatzeko behar duzu hasteko lehen seinaleak gaixotasuna.\nModu kentzeko barizeak\nErabakitzen baduzu ekitea bidea borroka barizeak, aurretik hasteko tratatzeko da, behar duzu konpondu kausa-efektu harremanak eragin duen gaixotasuna. Lehen aldatu behar dugu, bizimodua, elikadura, murrizteko neke fisikoa.\nBada, lana eskatzen luzez eserita edo zutik, oinak saiatu zehar, egun bakoitzean ordu bat egiteko fisiko ekintza 3-5 minutu. Mugimenduaren arabera, flexioa eta luzapena beheko hanka hobetzen laguntzeko odol-fluxua areagotzea, tonu odol -.\nTratamendu barizeak etxean hasten da ebaluazio argi bat bere pisua, mugikortasuna eta elikadura.\nGehiegizko pisua handi bat da, estresa karga gorputza. Aparteko kilo jarri indartsu presioa venous enbor hanka. Huste odol, gantz juncales bidez hainbat adar zainak, eta zentratzen azalaren azalera.\nDieta orekatua, sarrerarekin mugatuz zenbait elikagai, betetzeak zuzena dieta, ariketa fisikoa dira metodo aurre egiteko barizeak.\nGomendatzen da, auditoria bat egiteko bere oinetakoak, arropa. Kentzeko handiko heels, constricting eta txiki-arropa, Golf, galtzerdi elastikoa banda. Hala nola, armairutik bat izango da off tira zenbait arlo gorputza, eta oztopatuko normal odol-fluxua bidez periferikoa zainak eta sortuko presio odol.\nBada jasoko duzu morea sare hankak, aldakak, ez izua. Ikusi behar duzu espezialista eta tratamendua hasiko da. Saihesteko errepikapenak aplikatu integratua prebentzio-neurriak:\nbeharrezkoa da higadura konpresio galtzerdiak;\nhartu kontraste dutxa;\nMetodo gaixotasuna kentzeko\nTratamendu metodoak kentzeko erabiltzen reticular zainak, izan altzairu, droga, ohiko sendagaiak, dieta, jarduera fisikoa eta kirola.\nEraginkortasunez erabiltzen phlebology tratatzeko varicose azken metodo kirurgia.\nMetodoa ezartzea dakar sartu ildo fin bat orratz zuzenean, ezabatuz kosmetika akatsak hankak. Tresna itsasgarriak ildo, eta, ondoren, ebazten da.\nProzedura anbulatorioan oinarri bat egin, eskatzen anestesia Orokorra eta hartzen 40 minutu denbora.\nNormalean hartu hainbat saio, haien kopurua araberakoa banaketa luzapena zati zainak.\nEmaitza erakutsiko du, berez, ondoren, hilabete bat azken tratamendua.\nKentzea txiki reticular venous bideetatik diametroa baino gutxiago 0.3 mm sortutako laser photocoagulation. Prozesuaren berme osoa ezabatzea armiarma zainak eta barizeak. Kentzea mekanismo norabidean dago laser energia luzapena.\nEkintza laser selektiboa eta eragiten bakarrik eremu prozesu patologiko, ukitu gabe inguruko ehunak osasuntsu.\nBetetzeak arau sinple lagunduko arazoa konpontzeko reticular zainak azkar.\nBat eskuragarria bainu tub. Izan sendatzeko eragina. Desiragarria da burutzeko prozedura arratsaldean aurretik lo ordu erdi bat. Uraren tenperatura ez da baino gutxiago 37 39 gradu, tratamendua ikastaroa bainuak 20. Bidez, aste bat apurtu, ikastaroa jarraitu ahal izango da.\nDecoctions belar. Gisa sendagai ura, gehitu peppermint, chamomile, loreak, elderberry, salbia edo yarrow. En zati plana, hartu ahal izango duzu, 3-4 koilarakada belar bakoitzaren eta pour bi litro ur irakiten aparteko ontzi batean. Bero nahasketa bero baxua 20 minutu, ondoren straining gehitu bainu.\nDousing hankak ur hotzarekin. odol-fluxua areagotzen hankak. Ura botatzen ez da gomendatzen erabiltzea baino luzeagoa 4 egun. Begizta egiten da, hilean behin.\nItsasoko gatza. 2 tbsp desegin ur epeletan. Prozedura arintzen nekea eta hankak hantura. Jaistea irtenbide bat tibia erdi hartzen 10 minutu. Eraginkortasunez txandakatuz bainuak itsas gatza eta belar.\nHydromassage. Dutxa azpian presio asko hartu ahal izango da etxean. Bidali jets jokoak, Shin behetik gora. Eraginkorra ordezko bat, dutxa hotz. Ur zurrustak egiteko gida barizeak.\nPomada aurka barizeak. Eraginkorra eta segurua da. Arintzen tokiko hantura eta berreskuratuko odol-fluxua, hormak indartzen zainak, murrizten oinez mina, hobetzen funtzionamendu balbulak zainak, hantura murrizten ehun bigunak.\nAriketa. Behar erregular eta bete beharreko integrala ariketak, eta horrek eragina hormak zainak, bere tonua hobetzen du. Bikaina metodoak izango dira, igeriketa, Txirrindularitza, Golf, tenis, futbol, hockey.Ariketa behar ez eduki jauziak eta botere karga. Optimoa ariketak izango zirkular bat biraketa, hip, orkatila artikulazioetan, ariketa "Bizikleta", urrats orpo behatz. Medikuek gomendatzen yoga, oinez gehiago, ride a bike.\nCure luzapena hanka zainak ikuspegi integratu bat lagunduko oinez norabidean apaindegi, erosketak, parkeak. Ibiliak lur hilly, igeriketa ibaian, picking perretxikoak — guztiak mesede egingo duzu. Ur-ingurunea egia natural healer, emango tonua venous sistema eta laguntzea lan aktiboa muskulu sistema hankak.\nTratatzeko reticular varices eraginkorra izan daiteke medikuntza alternatiboa. Etxe bat, hala nola tratamendua erabiliz egin belar infusioak, ukenduak, konprimitzen eta kremak. Hau ezabatzen fenomenoak varicose venous bideetatik.\nFolk erremedio barizeak aplika daiteke barrutik edo kanpotik.\nBarne erabilerarako prestatu da:\nZaldiaren gaztaina tincture. Laguntzen elastikotasuna hormak hodietako sistema. Egitura biltzen vodka, gaztaina-tasa 1 10. Konposizioa da utzi 7 egun. Tresna hau erabiltzen da 25 tanta egunean 3 aldiz bazkariak aurretik.\nIntxaur muskatua hauts. Xehatu hauts masa, hartu hauts 1 tsp. urarekin. Bat egin intxaur goizean Gosaldu aurretik. Tratatu arte desagerpena pisua na sentimendua hanka batean.\nUrki begiak. Tincture prestatu da, 10 eguneko epean. Edukiera 0,5 l bete urki begiak heren bat inguru eta pour vodka du botila. Lubricate kaltetutako arlo oinak egunero, ahal izanez gero, gauez. Bursting mina joan.\nSalda eginda, sahatsak zuri. Tresna bikaina oinez bainu. Horretarako, 2 tbsp azala txikituta bota 400 gr. ura irakiten. Motela sua 20 minutu irakiten. Erabili oinak sentimendua ahultasuna muskuluak. Bainu ondoren gomendatzen da konpresio galtzerdiak.\nTratatzeko reticular varices gabe dieta zaila da. Zurrun esparru produktuen aukeraketa ez da existitzen. Zati nagusia menu da landare eta fruta entsaladak, baia eta lekaleak.\nEguneroko gomendatzen c bitamina entsaladak batetik, tomateak, piperrak, berde, aza, azenarioak, ondu limoi-zukua, oliba-olioa, tipula berde eta aneta.\nProduktu horiek eduki substantzia beharrezkoak diren elastikotasuna ontziaren hormak. Hozituak gari aleak, oloa eta zekalea, patatak, egosi "uniformea", baratxuri saltsa, basa-arrosa, currant, gooseberry, indartzen da, ez bakarrik venous sistema, baina, halaber, eragin hesteetan jarduera eta sustatzen normalizatzeko stool. Hau da, zuzenean lotutako prebentzioa varicose hemorrhoidal zainak.\nEdateko zure gustuko tea, squeezed zukua, berry zukua. Egun bakoitzeko, behar duzu, edan fluidoen 2 l\nGatza abiarazle atxikipena likido eta eramaten idorreria, hurrenez hurren, oztopatzeko sendatzeko varicose gaixotasuna.\nheavy alboko plater;\nEgiten menu dieta janaria, ez egin kanpoan izan ezik "txarra" elikagai erabat, eta horien ordez "ona". Tratatzeko barizeak posible da bakarrik konplexua metodo.


Lagran Arabako hegoaldean dagoen udalerria da, Mendialdeako eskualdearen hego-ekialdean eta Kantabria mendilerroaren behekaldean kokatutakoa. Gasteiztik 35 bat kilometrora dago.\nEga ibaia udalerri honetan jaio da, ondoren Nafarroarako bidea hartuz. Lagran ohiko abiapuntua da Peña del Leon eta Cruz del Castillo mendietara igotzeko, Toloño/Kantabriako mendilerroaren oinetan egonda.\nLagrango hirigune historikoa, Kultura Ondasun gisa Monumentu Multzo izendatua. Garai bateko harresiaren aztarnak daude gaur egun ikusgai, Portal de Cristo izeneko atean batez ere. Bestela, erdialdean Andra Maria Jaiokundearen Parrokia Eliza platereskoa (Iglesia Parroquial de Nuestra Señora de la Natividad) dugu, XVI. mendekoa. Azkenik, hegoaldean Vianatarren jauregi barrokoa dago.\nLagrango herriko etxeen lur zatiketa gotikoko azken aldiko ohiturari jarraiki egina dago edo, hobeki esan, Pizkunde garaikoei jarraiki, izan ere oraindik ere beren aurreko alde estua gordetzen duten etxeak bi fatxada dauzkate, bakoitza kale banatara. Bi kaleen artean dagoen sestra diferentzia dela-eta, etxeek bi sarrera dauzkate, kale bakoitzean bat, eta etxebizitzarako sarrera nagusi edo zuzena maila goragoko kaletik egiten da. Baina hori ez da kasu guzti guztietan gertatzen eta, gaur egun, badira etxe batzuk ondasunak zatitzearen ondorioz bi kaleetara ematen ez dutenak.\nAipatu beharreko ateen artean honako hauek daude: «Kristoren Atea» izeneko kaleko 22. zenbakikoa. Oso sarrera polita da, arku eskartzanoz egina, arkubarnera molduraduna duela. Gainean sarrail-ezkutu bat dauka elizaren inguruko irudiez apaindua, horrek erakusten du garai batean etxe hori apaizen batena izan zela edo, bestela, apaizetxe gisa erabilia izan zela. Atea bi aldiz babestua dago, teilatu hegalak babestua eta, zentzu zabalagoan, sarrerak berak duen eta bi beso motzen gainean eusten den teilatutxoak babestua.\nBeste bi ateak erdiko kalearen eskubi aldean daude, «De los cantones» kantoitik hurbil. Lehenengoa, 14. zenbakikoa, arku eskartzanoz egindako ate liraina da, arku barnera molduraduna duela, goian aipatutako horren antzekoa. Arkuaren erdiko dobelak sarrail-ezkutu bat dauka, bi giltza gurutzatuen irudia duela.\nBigarrena, 16. zenbakikoa, Pizkunde garaiko ate dintelduna da. Gotiko garaiko zantzuak ere badaude bertan, esate baterako, harri bloke gainean doan eta erliebe finean egina dagoen arku konopiala. Dintelaren gainean erlaitz bat dago, molduraduna, atearen edertasuna are gehiago indartzen duena.


Goi-mailako arkitektoek Gipuzkoa\nArkitelan, profesionalak zure zerbitzura\nArkitelan eraikin-patologietan adituok, eta Eraikinen Ikuskapen Teknikoak (EIT) eta Eraginkortasun Energetikoaren Ziurtagiriak (EEZ) egiten esperientzia handia dugun goi-mailako arkitektook osatzen dugu. Edozein berritze-lan egin ahal izateko jarraitu beharreko pausu guztien aholkularitza-lana eskaintzen dugu; eta, horretarako, lanak eraginkortasun handienarekin eta kostu gutxienarekin burutu ahal izateko, txostenik egokiena gomendatuko dizugu.\nArkitelan edozein eraikuntza enpresetatik independienta da; eta, horrela, gure lanaren inpartzialtasuna eta objetibotasuna bermatzen dugu.\nEgiten ditugun agiri guztiak Euskal Herriko Arkitektoen Elkargo Ofizialak (EHAEO) sinatuak eta dagozkien erantzukizun zibilaren seguruak babestuak daude. Horren bitartez, gure lanaren profesionaltasuna eta segurtasuna bermatzen dugu.\nArkitelanetik erreguladoreek ezartzen duten araudien garapena jarraitzen dugu eta, jabeen eta komunitateen esku ipintzen dituzten diru-laguntza berrien jakitun gara.\nGaur egun eraikin-parkea hobetzeko helburuarekin diru-laguntza forma duten fondo kopuru handia bideratzen ari da. Diru-laguntza horiek guztiak eskuratu ahal izateko ezinbestekoa da Eraikinen Ikuskapen Teknikoa (EIT) gauzatua izatea, eta beraz, ezinbestekoa da bere gauzatzea birgaitze edo berritze-lanen bat egitea pentsatzen ari den edozein eraikin-jaberentzat, txostenak eraikinaren egoera objetiboki aztertuko baititu, eta konpondu beharreko kalteak azalduko.\nEraikinen Ikuskapen Teknikoak (EIT) dituen abantailak kontuan harturik ―bai arlo teknikoan, bai ekonomikoan ere― ulertzen dugu eraikin askori komeni zaiela txosten horren gauzatzea, eta beste askori ezinbestekoa zaiela.\nArkitelanen ondoko zerbitzuak eskaintzen dizkizugu:\nEraginkortasun Energetikoaren Ziurtagiria (EEZ)\nEraikinen erabilera eta mantetentze plana


LABek, Steilasek eta ELAk "gehiegizkotzat" jo dituzte hezkuntzako grebarako gutxieneko zerbitzuak - Nafarroa - euskalerriairratia.eus\nLABek, Steilasek eta ELAk "gehiegizkotzat" jo dituzte hezkuntzako grebarako gutxieneko zerbitzuak\nEuskalerria Irratia 2020-01-29 18:52\nLekarozko ikasle eta irakasleek bat egin dute greba orokorrarekin.\nNafarroako Gobernuko Hezkuntza Sailarekin negoziazio prozesurik ez dela egon salatu dute.\nLABek, Steilasek eta ELAk "gehiegizkotzat" jo dituzte Nafarroako Gobernuko Hezkuntza Sailak ostegunean deitutako greba egunerako finkatutako gutxieneko zerbitzuak.\nSindikatuek kritikatu dutenez, sindikatuek aurkeztutako alegazioei "kasurik egin ez" eta ez da "negoziazio prozesurik" egon. Halaber, zentro batzuetan "gutxieneko zerbitzuek langileen laurden bat inplikatzen dute, eta horrek grebaren jarraipena erabat baldintzatzen du", gaineratu dute.\n"Gutxieneko zerbitzuen negoziazioa Hezkuntza Itunean jasota dago, 2018. urtean zehar negoziatu behar zen sindikatuen eta administrazioaren artean, baina Nafarroako Gobernuak saihestu egin ditu puntu horretan dituen erantzukizunak", aurpegiratu dio ohar batean.\nHiru erakundeen iritziz, "greba egun bakar batek ez du ikasleen hezkuntzarako eskubidea urratzen"; haien ustez, "nahikoa zen zuzendaritzako kideren bat bertan egotea eta atezaintza zerbitzua bermatu izana zentroa irekita egon zedin".


Altsasuko feriak | Casa Rural Angoiko Etxea\nFeria de ganado en Alsasua\tEntrada anterior\n15 octubre, 2011 By casa_rural_angoikoetxea No hay comentarios todavía\nIgande honetan Tafallaraino joango ez zaretenak Altsasutik itzuli bat egiteko parada daukazue. Altsasuko feria eguna izando da. Ainbat etxabere mota ikusgai izango dira baina nabarmentzekoa izango da Aurita arrazako zaldien lehiaketaren 8. edizioa. Bestelakoak ere izango dira ara nola nekazaritza eligagaien azoka, artisauak, mikologia erakusketa eta gehiago. Gaur egun guzian zehar ere ainbat ekitaldi eta jai giro paregabea izango dira.\nInteresgarria iruditzen zait ferietako XXVI. Argazki rallya aipatzea. Altsasuko Mendigoizale taldeak antolaturik feriako ikuspegi ezberdin guziak biltzeko intentzioarekin burutzen da. Edonork har dezake parte www.altsasuko mendigoizaleak.com orrian izena emanda edo igandean goizeko 9:00-tik 11:00-tara Mendigoizaleen elkartetik agertu. Irabazlearentzat 1.200 euroko saria.


Gazte Agora: Euskal gazteria Euskal Herriko oraina eta etorkizuna eraikitzen - Euskonews\nROMERO, Eneko A. VIZÁN-AMORÓS, Ander BLANCO-ARAMENDIA, Nerea MAYA, Antton ÁLVAREZ, Amalur\nGazte Agora proiektuak 2018an izan zuen bere hasiera helburu argi batekin: Eusko Ikaskuntzak egindako Liburu Zuriari eta Liburu Berdeari gazte perspektiba ematea. Gazte gutxi batzuen proiektu gisa hasi zena abiadura hartu eta Euskal Herri mailako prozesu parte hartzaile batean bihurtu zen. Horrela, Euskal Autonomia Erkidegoko, Nafarroako Foru Komunitateko eta Ipar Euskal Herriko norbanako, eragile eta erakundeen arteko elkarlana sustatzen hasi zen, gazteok gazteentzat geure oraina eta etorkizuna eraikitzeko asmoz.\nProzesu parte hartzailea hiru saioetan burutu zen. EAEko gazteak Donostiako Miramar jauregian batu ziren, Nafarroako gazteak Iruñeko Katakrak liburudendan eta Ipar Euskal Herriko gazteak, kasu honetan, telematikoki. Saio horietan planteatutako galderak hiru multzotan banatu ziren: lehenengo multzoan lurraldearen inguruko hausnarketa, kezkak eta erronkak identifikatuz; bigarren multzoan tresnen inguruko eztabaida, analisi soiletik haratago joateko asmoz; eta azkenik, lankidetzaren inguruan hitz egin genuen, beste lurraldeek zer eskaini ahal ziguten eta zer eskaini genezakeen inguruan gogoeta eginez.\nTalde bakoitzak gai zehatz (baina zabal) bat zuen, lau guztira. “Ongizate materiala” izenburuaren azpian, etxebizitza eta enplegua landu zen gehienbat. Gazteak garen heinean, hezkuntza ezinbesteko gaitzat hartu genuen, hezkuntza formalari hezkuntza informala gehituz. Gure lurraldeak, euskararen lurraldeak ere badira, beraz euskara eta euskara politiken inguruan eztabaidatzeko taldea ere sortu zen. Gazteok gure buruaren jabe izateko grinaren adibide argia da proiektu hau, eta ildo horretatik gobernantzaren gaia ere jorratu genuen.\n16 eta 35 urte arteko dozenaka gaztek parte hartu zuten. Parte hartzea euskaraz, gaztelaniaz eta frantsesez izan zen; ahal izan zenean euskarazko eta gaztelaniazko taldeak banatu ziren eta, beste kasu batzuetan, xuxurlari figura erabili genuen.\nForo desberdinen helburu nagusiak bi ziren: lehenengoa, erronka eta kezken inguruan adostasunak eta problematika komunak identifikatzea; bigarrena, aurrera begiratzeko tresnak adostea, bai herrialdez herrialde bai lurraldeen artekoa. Hurrengo pausu bezala mugaz-gaindiko foroa aurreikusten zen. Bertan tresna eta lankidetzaren hitz egingo zen, hiru herrialdetako gazteen parte hartzearekin.\nCOVID-19ak sortutako pandemiak eragin zuzena izan zuen prozesuan. Batetik Baionan aurreikusten zen foroa telematikoki egitea eta, argiena, mugaz-gaindiko foroa bertan behera geratzea. Pausu hau gainditzeko, herrialdez herrialde lortutako adostasunak alderatu genituen, eta amankomuneko diskurtso bat aurkitu genuen (ikusiko dugun bezala).\nIbilbide honetan proiektuaren kideen parte-hartzea ezinbestekoa izan zen. Eusko Ikaskuntzako kideez gain, Nafarroako zein Euskadiko Gazte Kontseiluen eskutik egindako lana eta landutako sarea. Herrialdeko foroetan parte hartutako hainbat gazteekin ere alderaketa honen lehenengo emaitzak kontrastatu ziren 2020ko udan. Horrez gain, Udako Euskal Unibertsitatea, Gipuzkoako Foru Aldundia, Eusko Jaurlaritza eta Euroeskualdea bidelagun izan genituen.\nForo desberdinen helburu nagusiak bi ziren: erronka eta kezken inguruan adostasunak eta problematika\nkomunak identifikatzea; eta aurrera begiratzeko tresnak adostea.\nUrtarrilaren 13an, Euskal Herriko iparraldea eta hegoaldea banatzen dituen mugatik gertu, Iruneko FICOBAn, aurkeztu genituen egindako diagnosiaren oinarri nagusiak, foro ezberdinetan landutako gaien arabera, hots, ongizate materiala, euskara eta hizkuntza-politikak, hezkuntza formal eta informala eta gobernantza. Hementxe ondorio horien laburpen txiki bat.\nOngizate materialari dagokionez, erronka komunetan kontsensu handia antzeman zen, lehentasun argiak markatuz: gazteok etxebizitza duin baterako sarbidea izatea, kalitatezko enpleguak lortzea eta lurraldearen antolamendua bizi-proiektuen garapenera bideratzea, hau da, formakuntzak, enpleguak eta etxebizitzak bizitza proiektua nahi den lurraldean garatzeko lagungarri izan behar dira. Horretarako, mugaz gaindiko gazte elkargune sozioekonomiko baten sorrera proposatu zen, beste lurraldeen esperientziak ezagutzeaz gain, mugaz gaindiko proiektuak garatzeko.\nEuskara eta hizkuntza-politiken atalari dagokionez, oinarri komun minimoak adostea lortu zen, ulertuta euskararen estatusa desberdina dela lurralde bakoitzean eta, aldi berean, beharrezkoa dela bere ikusgarritasuna hobetzea, eleaniztasuna bermatuz. Euskara lurraldeetako aberastasuna da, amankomunean dugun komunikazio tresna aberatsa, hortaz, politizazioaren eta ideologiaren eraginetik aldendu eta oztopo bilakatu beharrean, gure lurraldeetako aberastasunaren adierazle bilakatzea lortu behar dugula nabarmenduz.\nHori lortzeko bidean, administrazio publikoan elebiduntasun osoa babestu eta diru-laguntza gehiago bideratu beharko litezke euskarazko ekitaldientzat. Horrez gain, beharrezkoa da amankomuneko esparru bat izatea non euskara ardatz nagusia den, lurralde guztien artekoa, administrazio publiko zein gizarte zibileko eragileen parte-hartzearekin.\nHezkuntza formala eta informalen taldeetan, Hezkuntza komunitatea indartzearen beharra nabarmendu zen, ikasleen paper aktibo batekin. Horrez gain, hezkidetzaren baloreak eta dibertsitatea integratzea, hezkuntzaren utilitarismoa alboratzea eta euskararen presentzia handitzea ikusi ziren beharrezko.\nHorretarako, hiru lurraldeen arteko akordio komunak eraikitzea ezinbestekotzat jo da, hau da, eztabaidarako eta akordiotarako sare online eta offline bat sortzea proposatzen da, akordio komunak helburu. Bide horretan ere, ikasle, herritar eta elkarteen trukaketak sustatzea proposatzen da: hezkuntza-aktoreen arteko topaketak esperientziak trukatzeko eta gogoeta orokor bat aurrera eramateko.\nGobernantzako taldeek gazteon parte hartze politikorako ahalduntzea zuten helburu. Hori burutzeko, parte-hartzeko metodologia berritzaileak lortzearen beharra azpimarratu izan da. Eta, ahalduntzerako ezinbesteko, gure bizitza proiektu propioa garatu ahal izateko baliabide materialak eta ez-materialak bermatuak izatea, batik bat, etorkizuna bermatua izatea, eskubide sozialak, berdintasuna eta krisi klimatikoari aurre egitea azpimarratu dira.\nErronka horiei aurre egiteko, proposamenen artean hauek azpimarratu litezke: administrazioek gazteentzat dituzten baliabideen berrazterketa eta gizarteratzea, esparru sozialean zein erakunde ofizialetan gazteon parte hartzea bultzatuz; parte hartzea oinarri duen heziketa eredu bat eraiki ahal izateko, eskolak zein bestelako hezkuntza esparruak parte-hartzerako tresna bezala garatzea. Azkenik, gazte erakundeak elkarlanean jartzeko espazioen sorrera aipatu zen, erabaki ahalmen zein eragiteko gaitasunarekin. Ildo horretan, praktikotasunean oinarritutako kooperazio ardatzak sortzea azpimarratua izan zen, muga administratiboetatik haratago doazenak.\nProzesu osoan zehar, tresna, dinamika edo adibide zehatzak agertu ziren. “Praktika onak” gisa izendatu genituen lehenengo momentu batean, argi izanik hurrengo pausuak praktika onen ildotik joan behar zirela.\nGauzak horrela, praktika onak jasotzea erabaki genuen 2021. urteari begira. Ez lista bat osatzeko asmoz, baizik eta praktika onak ezagutzera emateko eta herrialde guztietatik zabaltzeko. Laster erabaki genuen praktika on guzti horiek elkarrizketan jarri behar genituela, elkar ezagutzari duen garrantzia eman behar geniola.\nPraktika onen foroa egitasmoa sortu zen orduan. 2021eko lehenengo hilabeteetan, “Gazteen aniztasuna eta gobernantza-eredu berriak: mugaz gaindiko gazte-lankidetzarako oinarriak finkatzen” txostena eragileei aurkezteaz gain, praktika onen foroa mahaigaineratu genuen. Txostenean identifikatutako praktika onez gain, edozein erakundeek beren “praktika onak” aurkezteko aukera zabaldu genuen. Ongizate materialaren arloan, hezkuntza arloan, gobernantza arloan edota hizkuntza eta hizkuntz politikaren arloetan, gazteok gazteontzat garatutako “praktika onak” mugaz-gaindiko foro batean aurkeztu nahi ditugu, onddoak bezala pixkanaka pixkanaka euskal lurralde guztietatik zabaltzeko.\nEsan dugun bezala, ez gara soilik etorkizunaren inguruan ari. Gazteok kezka eta problematika zehatzak ditugu gure egunerokotasunean, baina baita ere erantzun eta alternatibak. Etorkizuna eta oraina uztartuz, prozesu parte hartzaile hau prozesu “eraldatzaile” bilakatzea dugu helburu, elkar ezagutzeko, elkarrengandik ikasteko, gure hizkuntza bultzatzeko, gure ongizatea bermatzeko eta gure burua gobernatzeko.\n Proiektua gazte batzuen parte-hartze eskuzabalari esker gauzatu da, eta horregatik eskerrak eman nahi dizkiegu prozesu honetan egin dituzten ekarpenengatik eta ilusioagatik. Eta, bereziki, proiektuaren hasieran egon ziren pertsonei, mantendu direnei eta sartu diren berriei. Besteak beste, Eusko Ikaskuntzako bazkide diren Xalbat Alzugaray, Argitxu Etxandi, Iban Larrandaburu, Leire Zabala eta Oihana Zamponi; Euskadiko Gazteriaren Kontseiluko Jon Ander Agirre, Maialen Olabe eta Xuban Zubiria; eta, Nafarroako Gazteriaren Kontseiluko Juan S. Gutierrez eta Sara Escalante.


kritiken hemeroteka » Ez zaizkigu ahaztuko\nEz zaigu ahaztu / Alberto Barandiaran / Susa, 1998\nEz zaizkigu ahaztuko Mikel Aldalur / Euskaldunon Egunkaria, 1998-10-17\nLiteratura Nobel sariaren aitzakian, udaberrian emandako elkarrizketa bat errepikatu zuten iragan igandean espainiar telebistan. Bertan, Jose Saramagok, hil zitzaien anaia gogoan, hildako bat ahaztutako pertsona bat dela esan zuen. Ahazten ez direnak bizirik daudela, alegia. Ederki dakite hori Maiatza Plazako amek eta diktadura militarraren garaian errepresioak Argentinan desagertarazi zituen 30.000 pertsonen senideek. Alberto Barandiaran ere, horren jakitun, Argentinara joan zen iaz EGUNKARIArako erreportaiak egitera eta, han, euskal jatorriko desagertu hainbaten oroitzapena bildu zuen. Oroitzapen haien lekuko da aurreko astean aurkeztu zuen Ez zaigu ahaztu liburua.\nKoldo Izagirreren Ez duk erraza, konpai! hartatik, bidea egin du dagoeneko Susa argitaletxearen bidai kronika liburuen zerrendak: Suetena Befasten, Zapata-ren oihana, Plastikozko loreak Erregearentzat, Mandelaren Afrika eta, orain, Ez zaigu ahaztu ditugu irakurgai, irakurketaz gozatzeaz gain, munduko herrialde ezberdinak ezagutzeko aukerak direlarik guztiak. Zenbait kasutan, Irlandan, Chiapasen edota Hego Afrikan kasu, gatazkaren ondorioak nabarmenak dira eta, besteak beste, horiek islatuak gelditu dira liburuotan. Herriotako errealitatea gogorra dela gogorarazteko balio izan digute liburuok.\nHorien guztien arteko errealitate gordinena eta gogorrena, ordea, Argentinan ezagutu dugu, Barandiaranen Ez zaigu ahaztu honetan. Hildakoak, desagertuak,torturatuak, errepresaliatuak eta errepresoreak dabiltza liburuaren orrialdeetan. Batzuk, hildako baten senide batek dioen bezala, badute nori negar egina: agertu zitzaien desagertutako senidearen gorpua, hilda. Beste batzuek, ordea, oraindik ez dakite non dituzten senitartekoak. Badakite hegazkinetatik itsasora milaka bota zituztela baina badute esperantza apur bat. Desagertuen senideen patua da: “Nik banekien hilda zeudela, baina hitz horiek entzun nituenean konturatu nintzen barru-barruan oraindik banuela esperantza txiki bat bizirik aurkitzeko. Jende askok esaten zuen lanean zeudela denak Armadarentzat, giltzapeturik oihanean, edo Brasilen edo Txilen, edo Europan… Bagenekien zaila zela, baina zurrumurru horiek elikatzen zuten gure itxaropena”.\nHonelako lekukotasunak bildu ditu Alberto Barandiaranek. Argentinan, liburuaren atzeko azalak dioen bezala “izuaren akorduan murgildu zen”. Horrela baizik borroka baitaiteke ahanztura, errepresioa bizi izan zutenekin egonda. Bizi direnen ahotik ekarri digu bizitzatik eraman zituztenen memoria, euskal jatorriko desagertu hainbaten oroitzapena: Arozarena, Garin, Tello Biskaiart, Meroño, Armendariz, Arestin, Lopez Ugalde…\nKronika gogorra egin digu kazetari nafarrak. Historiaren eta senideen hitzen artean lekututa, beldurrik gabe begiratu du atzera. Halaber, Argentinan barrena bidaiazeko aukera ere ematen digu. Zehatzak bezain zuzenak dira, hala ere, egilearen hitzak, narratzailearenak, “Ohartzen ari naiz ez dudala ordu bat ere eman hiriarekin, pertsonak ezagutu ditudala, baina hiriburuaren arima ez dudala usaindu”. Egia da. Baina herri honen benetako arima desagertuen bihotzetan dago ezkutatua, eta haiek bilatu artean arimarik gabe ibiliko da herria. Liburuak, beraz, ez du aitzakiarik. Desagertuen oroimenaren bila, erraz irakurtzen da Barandiaranen idazkerak asko laguntzen duelarik bidean.\n“Guk ez ditugu nazionalitateen arabera sailkatu. Desagertu guztiak dira gureak, 30.000 horiek. Ezin dz bereizketarik egin”, entzun zuen egileak Amen Etxean. Baina desagertu haiek ere Euskal Herriaren zati dira hein batean. Gure bihotzak ere bota zituzten itsasora. Eta haien bila ausartu da Alberto Barandiaran. Senideei ez zaizkie ahaztu eta, guri ere aurrerantzean, ez zaizkigu ahaztuko. Ezta euskal jatorriko errepresoreak ere.


Famelab lehiaketa 2017: Bakarrizketa zientifikoen finalerdia, Bilbon | Herriak eta hiriak | EITB\nBakarrizketa zientifikoen finalerdia hartuko du Bilbok ostiral honetan\nFamelab lehiaketaren helburu nagusia zientziaren hedapena bultzatzea da. Arrazoi horregatik, bakarrizketa zientifikoen bidez talentu berriak identifikatu eta hezi nahi dituzte.\nFamelab. Argazkia: Azkuna Zentroa\nOstiral honetan, martxoak 24, bakarrizketa zientifikoen nazioarteko lehiaketaren finalerdia hartuko du Bilbok. Zortzi lehiakide izango dira guztia, eta Azkuna Zentroko oholtza gainera igo beharko dira. Parte hartzaileek hiru minutu izango dituzte, gehienez, zientziarekin edota teknologiarekin lotutako bakarrizketa defendatzeko. Finalerdira iritsi diren lehiakideen artean bizkaitar bat dago, Ruben Sierra (Santurtzi).\nMadrilen izango den final handirako txartela lortzen duten lau lehiakideek, baina, Bartzelonan aukeratutako beste lau parte hartzaileekin lehiatuko dira. Aurtengo edizioaren irabazleak, nazioarteko Cheltenham Science Festival lehiaketan parte hartzeko aukera izango du (finala Erresuma Batuan izango da, ekainean).\nFamelab lehiaketan parte hartuko duten zortzi lehiakideak. Argazkia: Famelab\nSilvia Abril aktore ezagunak aurkeztuko du Bilbon izango den finalerdia. Famelab lehiaketaren helburu nagusia zientziaren hedapena bultzatzea da. Arrazoi horregatik, bakarrizketa zientifikoen bidez talentu berriak identifikatu, hezi eta jakitera eman nahi dituzte.\nSilvia Abril aktore ezagunak aurkeztuko du Bilbon izango den finalerdia. Famelab lehiaktaren helburu nagusia zientziaren hedapena bultzatzea da. Arrazoi horregatik, bakarrizketa zientifikoen bidez talentu berriak identifikatu, hezi eta jakitera eman nahi dituzte.


Aurrekoa Martxoak 20 Larunbata Hurrengoa\nMartxoak 20 • 19:00 • Antzoki Zaharra (Parte Zaharra) Antzerkia eta Dantza\nAmeriketako bidaia bi neraberen historia da, Jone eta Mariarena, zeinak Estatu Batuetara joan baitira ikasturtea han ematera. Bi nerabeak oso desberdinak dira, eta ez dute elkar ulertzen. Jonek iritzi ona du «estatubatuar bizimoduaz»; Mariak, berriz, aurreiritzi asko ditu yankien kontra. Aireportuan daudela, norbaitek ostu egiten ditu Joneren maletak eta dokumentazioa, eta poliziak atxilotu egingo du, legez kontrako etorkin latinoa delakoan.\nMartxoak 20 • 17:00 • AIETE K.E. (Aiete) Literaktum\nMartxoak 20 • 11:30 + 19:00 • San Telmo Museoa (Parte Zaharra) Kultura +\nMartxoak 20 • 17:00 • San Telmo Museoa (Parte Zaharra) Euskaraz\nArtelan bakoitzak elementu ezberdinak ditu. Batzuetan, asko hurbilduz gero, irudiaren perspektiba galtzen da eta irudiak abstraktoa dirudi. Bestetan, begibistan ez dauden sekretuak ikusiko ditugu Second Canvas San Telmo Museoa aplikazioarekin.\nMartxoak 20 • 10:30 + 18:00 • San Telmo Museoa (Parte Zaharra) Kultura +\nMartxoak 20 • 11:00 - 12:30 • Tabakalera Tailerrak\nMartxoak 19 - 20 • 19:00 • Kursaal Musika\nHau guztia pasatuko da. Eta honetatik ikasten duguna betirako gordeko dugu... eta zeinen ederra izango den. Horixe da ZETAKen Zeinen Ederra Izango Den disko berriaren (Oso Polita/Panda, 2020) mezua; plataforma digitaletan eta CD formatuan jada eskuragarri.\nMartxoak 19 - 21 • 17:00 - 19:15 • Trueba zinemak Zinema


Ahal Dugu-k, Ezker Batuak eta Batzarrek lehen bilera egin dute, indarrak batzeko asmoz | Politika | Berria\nNafarroako Ahal Dugu, Ezker Batua eta Batzarreko ordezkaritza, gaur Arrotxapea auzoko Ahal Dugu-ren egoitzan Batzarre Tamaina handiagoan ikusi\nNafarroako Ahal Dugu-k, Ezker Batuak eta Batzarrek aurretik adierazia zuten elkarren artean hitz egiten hasteko asmoa, eta gaur goizean errealitate egin da. Ahal Dugu-ren Iruñeko egoitzan elkartu dira, bi urte barruko hauteskundeei begira indarrak batzeko helburuarekin. Lehen hartu-emana amaituta, hiru alderdiek «oso positibotzat» jo dute bilkura.\nAlderdi bakoitzetik hiruna ordezkari izan dira; bederatzi, guztira. Nafarroako Ahal Dugu-ren kasuan, Begoña Alfaro koordinatzailearekin batera, Herritarren Kontseiluko beste bi ordezkari izan dira, Imanol Cobos eta Daniel Lopez; Nafarroako Ezker Batuaren izenean, Jose Miguel Nuin parlamentari ohia, Carmen Rubalcaba Antolamendu idazkaria eta Carlos Guzman izan dira; eta Batzarretik, Iñigo Rudi, Olga Risueño eta Txema Mauleon.\nEztabaidaren abiapuntuan badaude ere, helburua da erakunde guztietan ekintza politikorako planteamendu bateratu bat lortzea. 2019ko bozen atarian, Nafarroako Parlamentuan eta Iruñeko Udalean bederen ahalegin bat egin zen horretarako, baina azkenean Ezkerra, Ahal Dugu eta Iruñeko Udalean Aranzadi bananduta joan ziren, eta muturreko handia hartu zuten —Parlamentuan, Ahal Dugu-k bi parlamentari eta Ezkerrak bat erdietsi zuten, baina ozta-ozta, eta udalean, hautetsirik ez—. Aurreko hilabeteetan halakorik ez errepikatzeko gogoetak plazaratu dituzte, tartean Batzarrek.\nGaurko bileran, garai berri bat ireki dela nabarmendu dute. Begoña Alfaroren hitzetan, hiruren artean elkarguneak bilatu behar dituzte, eremu politiko eta sozial propio bat lortzeko asmoz, eta hiru helbururekin: «Nafarroako Gobernuaren politika gizarte arloetara eramatea; eskuin muturra geldiaraztea eta PSNro tentazio kontserbadorerik izatea eragoztea»\nIldo beretik, Carmen Rubalcaba Nafarroko Ezker Batuko Antolamentu idazkariaren arabera, sozialki «anbizio handiagoko politikak» behar ditu gizarte nafarrak. «Ezkerraren indarra handitu behar dugu, eta indarren korrelazioa aldatzeko asmoz, koalizio honen alde apustu egiten dugu. Oinarrizkoa eta funtsezkoa da gure lurraldeko mobilizazio sozialekin bat egiten duten alor soziopolitiko bat ere izatea», zehaztu du. Unidas Podemosen apustua Nafarroara eraman behar dela gaineratu du.\nBatzarreko Olga Risueñoren arabera, elkarrekin lan egin nahi dute, baina ez dute mugatu nahi hauteskunde arloko akordio bat erdiestera, eta «antolamendu arloan» ere indarrak batu nahi dituzte. «Hemendik aurrera, Nafarroako ezkerraren arteko topagune bat eraikitzen hasiko gara, gaur hemen gauden hiru alderdiek ordezkatutako eremu hori zabalduko eta biziberrituko duen proiektu baten bidez».


Siriako musikarientzako tresnak biltzen ari dira - Debagoiena - Goiena.eus\nAitziber Aranburuzabala Juldain 2019-05-19 10:26\nMugarik Gabeko Musikariak elkarteko kide Alegria eta Martinez.\nDebagoieneko musika eskoletan batuko dituzte musika tresnak, udako oporrak hartu bitartean –ondo daudenak zein apurtutakoak– eta baita osagarriak ere –sokak eta tutuak–, eta Mugarik Gabeko Musikariak elkartearen bidez Siriara eramango dituzte.\nGordeta baino, aukeran, doinuak sortzen hobeto daude musika tresnak; helburu horrekin ari da Zigor Martinez Bergarako musikaria eta Arrasate Musikaleko irakaslea Siriara bidaltzeko tresnen bila. "Lagun batek behar ez zituen bi akordeoi eskaini zizkidan, eta aurrez ezagutzen nuen Gasteizko Mugarik Gabeko Musikariak erakundekoekin jarri nintzen harremanetan; gustura hartuko zutela esan zidaten, iaz moduan, Siriara musika tresnak bidaltzeko asmoa dutelako aurten ere".\n25 urte musikariei laguntzen\nIaz, lepo betetako hiru furgoneta eraman zituzten Siriako errefuxiatuen kanpalekuetara. Kostata iritsi ziren hara, hiru hilabeteko bidaiaren ostean. "Aurretik, beste saiakera bat egin zuten, baina materiala bidean atzeman zuten eta ez zen ezer heldu. Bigarrenean, bidaia gogorra izan zen arren, merezi izan zuen, kanpalekuetakoek zenbat eskertu zuten ikusita".\nBeste bidalketa bat egingo dute aurten, eta ari dira tresnak biltegian jasotzen, hala dio Mugarik Gabeko Musikariak elkarteko kide Jesus Maria Alegriak: "Tona bat bidali genuen iaz, eta dagoeneko badugu beste tona erdi inguru musika tresna".\nSiriako proiektuen aurretik, Kuban eta Guatemalan beste ekimen batzuk egin zituzten. "Musika dute proiektuen oinarri, baina ez dira horretara mugatzen; Guatemalan, esaterako, bortxatutako emakumeei lagundu zieten, eta Sirian haurrei laguntzeko beste bat ere badute".\nMusika tresnak eta osagarriak\nMartinezen esanetan, ahalik eta gauza gehien batzea da asmoa: "Soinua ateratzen duen edozer hartuko dugu gustura; adibidez, etxeko horman eskegita ditugun marakek ere balio dute. Berdin da apurtuta badaude, hemen edo han konponduko ditugu, eta bestelakoak ere gustura jasoko ditugu: sokak, tutuak...".\nUdako oporrak aurretik jasoko dituzte Debagoieneko musika eskoletan eta baita Soraluzekoan ere. "Nirekin ere harremanetan jar daitezke, 653 72 54 38 telefonora deituta. Uda ostean ere materiala jasotzen jarraituko dugu, proiektu asko ditugueta buruan".


Hiru Damatxo, haize berriak komunikazioa egin eta ulertzeko – Gazteaukera Blog\nHiru Damatxo, haize berriak komunikazioa egin eta ulertzeko\nHiru Damatxo ideia faktoriako kideek irabazi dute Gaztezulo aldizkariak antolaturiko bideo lehiaketaren GazteBizHitza saria.\nUnai Gaztelumendi, Kepa Martxain eta Lander Arretxeak osatzen dute Hiru Damatxoren lantaldea. Hirurak Komunikazioaren munduan buru belarri sartuak daude, baina komunikazioa egin eta ulertzeko molde berriekin datozkigu eta kamaren aurrean zein atzean fin moldatzen direla erakutsi digute.\nGaurko gazte askoren panorama islatzen duen esketxa egin duzue ’Terapian’ lanean. Zein paperetan sentitzen zarete zuek momentu honetan? (posmodernoaren paperean, koherentearenean, bietan hala batean ere ez)\nTerapianen azaltzen diren pertsonaia guztiak izan gaitezke. Batzuetan posmodernoarena egiten topatzen dugu gure burua, beste batzuetan koherentzia aldarrikatzen, eta askotan, kanpotik begira ari den dendaria ere bagara. Gureak eta gure ingurukoenak diren eztabaida eta kontraesanak bildu ditugu dialogo horretan, baina lezio moralik emateko batere asmorik gabe.\n‘Terapian’ lanaren gidoiari jarraituz, zenbateraino dira printzioak heldulekuak eta zenbateraino hormak?\nHorrelako galdera potoloei hobeto egiten zaie aurre, edo ihes, fikzioan. Hiru Damatxora ekarrita, gure printzipioak sortzen ari garen proiektuaren abiapuntua dira. Batzuetan dirua eta merkatuaren menpeko errealitatearekin egiten dute talka; orduan erabaki behar izaten da zertan amore eman, eta zertan ez. Baina beti ere kontziente izanda, eta gero eta alor gehiago gure egiteko konbikzioarekin. Hain justu Hiru Damatxo horretarako sortu dugu: erabaki guztiak guk geuk hartuko ditugunez, gure printzipioak edukietan eta lan egiteko moduan isla daitezen.\nHiru Damatxo Ideia Faktoria sortu duzue berriki, komunikazio zerbitzuak eskaintzeaz gain zuen Terapia gune izaten ari al da ekimen hau?\nTerapiarako gunea ez dakit, baina egia da Hiru Damatxo komunikazio zerbitzuak eskaini eta gure eduki propioak sortuko dituen kooperatiba baino gehiago badela. Gure militantzia, kanpo proiektuak eta harremanak kontuan hartuko dituen lan egiteko modu bat ezarri nahi dugu, seguru baikaude horrela gure bizi kalitatea bakarrik ez, egiten duguna ere hobea izango dela.\nIdeia faktoria abizena jarri diozue zuen proiektuari. Ez da komunikazio agentzia bat gehiago?\nKomunikazio agentzia bat gehiago sortzeko balitz, ez genituzkeen gure lanak utziko. Gutxienez hiru ezaugarri baditugu bereizten gaituztenak: lehenengoa kide guztion artean modu horizontalean kudeatzen dugula, bigarrena, eduki propioak sortu eta aktibitate publikoa dugula, eta hirugarrena, euskaraz eta euskaratik sortzera ohitutako hiru kide garela. Komunikazio zerbitzuak eskaintzen dituzten enpresa gehienak erdaldunak, sektorean soilik ezagunak, eta hierarkizatuak dira.\n‘Gure Bazka’ deituriko zuen bideo elkarrizketak hor dabiltza bolo-bolo sarean.\nNonbaitetik hasi behar ginen, eta aukera ona iruditu zitzaigun guretzat erreferentziazkoak diren pertsonak bazkaltzera gonbidatu eta bideoan biltzea. Batetik, gure proiektua azaldu eta haien inpresioak biltzeko aukera izango genulako, eta bestetik, gure balio eta konbikzioak zeintzuk diren beste batzuen hitzekin erakusteko modua ere bazelako. Espero genuena baino harrera hobea izan du hala ere, eta horrek erakusten du Gu Ta Gutarraken garaiotan, eduki mamitsuagoentzako tokia eta publikoa ere badagoela. Gure asmoa da Gure Bazka-ren moduko proiektu propio gehiago ere martxan jartzea; dela ikus-entzunezko formatuan, dela beste bide batzuetatik.\nGogoetarako hainbat esparrutako jakitunak bazkaltzera gonbidatzeko aitzakian zuen jakin-min gosea asetzerik lortu al duzue?\nGuk buruan ditugun ideiak hitz aproposekin adierazten asmatzen duten pertsonak dira gonbidatu gehienak. Zentzu horretan, jakin-mina asetu baino gehiago, gure ideiak eta Hiru Damatxoren abiapuntua sendotzeko balio izan du. Gurekin bazkaldu dutenek eta aipatzen dituzten gaiek komunean dute gauzak egiteko modu berria(goa)k aldarrikatzen dituztela, eta gu ere horretan eragiteko asmoarekin sortu gara.\n‘Gure kabuz ala hil dokumentala’ ere giran hasi da Euskal Herriko hainbat herrietatik.\n‘Gure kabuz ala hil’Topatu eta Ernaik bultzatu dute, baina Hiru Damatxoko kide den Lander Arretxeak ere hartu du parte dokumentala egin duen lan-taldean. Guri ere toki txiki bat egin digute gainera. Hala ere, dokumentalaren ekarpen handiena da kapitalismoaren logika ahal beste baztertuz martxan dauden proiektuak ikusarazten dituela. Esperientzia horien guztien berri izateak balio digu gure proiektuarekin are kritikoago izateko, eta baita gizarte eredua aldatzeko sortu den mugimendu zabalago baten parte garela gogoratzeko ere. Aldi berean, mahai-gainean jartzen du jada zabaldua dagoen ideia: gauza batzuk aldatzeko ez dagoela itxaron beharrik, oraintxe hasi gaitezkeela.\n“Todoterreno” xamarrak ikusten zaituztegu, kamera aurrean zein atzean moldatzen zarete, non sentitzen zarete erosoen?\nGuk ideian jartzen dugu azpimarra, edozein komunikazio ekintza ideiatik abiatzen baita. Gero, ideia horrek eskatzen duen formatuaren arabera, gure papera bat edo beste izango da. Aktore lana ez da esperientzia gehien dugun alorra, baina ditugun baliabideekin egin behar da lan, eta Terapian egiteko modu errazena hori zenez, ez genuen bi aldiz pentsatu.\n2016ari begira zer duzue jomugan?\n2016aren hasieran sortuko dugu kooperatiba, eta erronka handia izango dugu eskuartean: Hiru Damatxo bideragarria egitea gure proiektu propioak martxan jartzeari uko egin gabe. Gure edukiei begira, ikus-entzunezko fikzioan pixka bat gehiago sakondu nahi genuke. Eskaintzen ditugun zerbitzuei dagokionez aldiz, ideia onak izan eta horiek martxan arrakastaz jartzeko gai garela frogatu nahi diogu gure buruari, eta nola ez, baita gugana jotzen dutenei ere.\nGazteaukera\t2016-12-19T12:47:51+01:00\t2016/01/12|Elkarrizketak, Euskara, Gaztebizhitza, Internet|Iruzkinik gabe\n2020/02/11 | Iruzkinik gabe


Covidek lan-eskaintzaren % 50eko beherakada eragin zuen – Ekonomiaren KZ\nLan-eskaintza % 48,9 murriztu zen Euskadin 2020an, kobidaren krisialdiaren ondorioz (19), Estatuko batez besteko murrizketa ( % 41,9) baino zazpi puntu handiagoa, Infoempleo Adecco: oferta y demanda de Empleo en España txostenaren XXIV. edizioaren arabera.\nMadrilgo Erkidegoa (-% 55,4), Katalunia (-% 52,2) eta Balear Uharteak (-% 49,9) dira EAEkoak baino beherakada sakonagoak izan dituzten erkidego bakarrak. Hala ere, Madril, Katalunia eta Euskal Autonomia Erkidegoa dira Espainian enplegu gehien sortzen dituzten erkidegoak, nahiz eta hiru erkidegoek eskaintza murriztu duten 2020an.\nAzken urtean, hiru autonomia erkidego horiek eskaintza nazionalaren % 55,9 bildu dute, 2019ko % 60,3a baino lau puntu gutxiago.\nEuskadik hirugarren postuan jarraitzen du lan-eskaintzaren rankingean, nahiz eta estatuko guztizkoari egindako ekarpena 0,6 puntu jaitsi den. Orain, Espainian argitaratzen diren lan-eskaintzen % 10,7 Euskadin sortzen dira.\nHiru euskal lurraldeak enplegu eskaintza gehien argitaratzen dituzten Espainiako hamar probintzietan sartzen dira. Bizkaia ( % 4,8) sailkapeneko hirugarren postuan dago, 2019ko datuekin alderatuta hiru hamarren jaitsi den arren. Gipuzkoa ( % 3,6) bosgarrena da, 2020an ehuneko 0,4 puntu jaitsi baita, eta Araba ( % 2,2) da enplegu nazionalaren eskaintzan eraginik galdu ez duen euskal lurralde bakarra, bederatzigarren postuan mantenduz.\n← EAEko Auzitegi Nagusiak Tubacexeko EREa baliogabetu du\nEmakumearen presentzia sustatzeko ideiak proposatuko dizkiote SPRIri →\nEstatuan 105 langile hil dira otsailean lan-istripuetan


Osasuntsua poltsikorako ere - Bizkaiko Hitza\nOsasuntsua poltsikorako ere\n2018, abuztuak 03 Albisteak, Asteko Gaiak, Bizkaia, Gizartea 359\nGero eta ur gutxiago kontsumitzen da iturritik. Datuek hori diote. Hala ere, ur kontsumoa murriztu izana herritarren kontzientzia maila handiagoak bultzatu du.\nEuskal Herriko Unibertsitateko (EHU) irakaslea da Joserra Diez. Bilboko Hezkuntza Fakultateko irakaslea da, eta lehen hezkuntzako etorkizuneko irakasleak hezten ditu, arlo zientifikoan. Derrigorrezko Bigarren Hezkuntzako irakaslegaiak ere baditu ikasle. Bere ezagutza biodibertsitatearen kudeaketaren alorrera, ibaien lehengoratzera zein ekologiaren oinarrietara eta lurraldearen planifikaziora bideratu du.\nHorietan guztietan ardatza beti da ura. Diez bezala, EHUko irakasle dira Arantza Rico eta Iñaki Antiguedad. Plastic Free Campuses (PFC) proiektuarekin bat egiteko asmoz, EHUn botilako uraren kontsumoa zenbaterainokoa den jakin nahi zuten, eta ikerketa bat egin zuten. Komunitate unibertsitarioaren pertzepzioa zein zen, zer-nolako ohiturak zituzten, eta unibertsitateak berak botilako ura baztertzeko zituen aukerak aztertu zituzten. “Zergatik? Gurean txorrotako ura kalitate oso onekoa delako, eta osasun bermeak dituelako”, azaldu du Diezek. Abiapuntu hori hartuta, hainbat inkesta egin zituzten irakasle, ikertzaile, ikasle eta administrazioko langileen artean. “Batu genituen datuetatik ondorioztatu genuen jendeak botilako ura kontsumitzen duela. Azterketa egitean, ez genuen alderatu txorrotako uraren eta botilako uraren kalitatea, baina ez da egia botilakoa osasungarriagoa dela”, dio irakasleak. Eusko Jaurlaritzako Osasun Sailak egunean birritan egiten du etxeetara doan uraren analitika, eta datuak eskuragarri daude. Baliabide izugarriak ditu Bizkaiak, eta oso inbertsio handia egin da berme guztiak zaintzeko. Gainera, kontsultatu daiteke analitika horietako parametroetan irregulartasunik eman den eta noiz.\nHiru irakasleek egin zuten azterketaren arabera, jendeak, egunean, botila bat edo bi ur kontsumitzen ditu. Gela bakoitzean, ikasleen %60k daukate botila bat ur. Unibertsitateko ekintzetan, tesien aurkezpenetan, hitzaldietan eta abarretan ur pitxerrik ez da erabiltzen, botila bat ur izaten du hizlari bakoitzak. Diezek emandako datuei erreparatuta, eguneko menuak ematen dituen Leioako taberna batek hilean 30.000 botila ur baino gehiago saltzen ditu.\nParadoxikoki, inkesta bete zutenen artean, gehienek uraren kontsumoaren inguruan jarrera ona zeukaten, baina errealitatea gero oso bestelakoa da. Datuek diote mundu mailan segundoko 20.000 botila ur saltzen direla, horietatik denetatik %40 inguru birziklatzen direla, eta birziklatzen diren horietatik denak ez direla berrerabilgarriak.\nUra negozio bilakatu dute, eta, egoera iraultzeko, erabilera egokia eta kontzientea egiteaz gain, erabiltzaileak eta agintariak hezi behar direla uste du Diezek. Bizkaiak erregulazio sistema propioa izateko aukera balu ere, egoera horretara heltzea zaila ikusten du EHUko irakasleak. Hala ere, galdera beste bat izan beharko litzatekeela azpimarratu du: “Urik ez badago, geure buruari egiten diogun lehenengo galdera da ea nondik aterako dugun, eta hori da gaizki egiten duguna. Edozein kasutan, lehenengo begiratu beharko genuke zenbat gastatzen dugun, nola gastatzen dugun eta zelan jokatu beharko genukeen gure kontsumoak murrizteko eta optimizatzeko”, argitu du.\nUra modu iraunkorragoan erabiltzea litzateke onena, baina ez da horren erraza. “Konplexua da, zeren, ura esaten dugunean, lurraldeari buruz ari gara, lur antolamenduari edota sistema produktiboei buruz. Eta horri guztiari aurre egiteko ur nahikorik ez dago Bizkaian. Ditugun azpiegiturak kanpoko ura ekartzeko dira”. Horregatik, irakasleon kezka da nola egin Bizkaiko uren kontsumo jasangarriago bat eta nola hezi gizartea erabileran praktika iraunkorragoak edukitzeko. “Ez gara sistemei buruz ari bakarrik, erabiltzaileak hezita egotea ere garrantzitsua da, eta hori da gaur egun erronkarik handiena”, aipatu du.\nEspainiako Estatuan, batez beste, pertsona bakoitzak 138 litro ur kontsumitzen du eguneko. Euskal Herrian, gainera, industriak ur asko kontsumitzen du; “agian, ura behin eta berriro erabiltzeko zirkuitu itxiak optimizatu beharko genituzke”, aipatu du Diezek. Kontsumoak izugarri handiak dira, baina, kontsumo handia izanik ere, ez da diru asko. Hala ere, Diezek dio kontsumoa kontrolatzeko ura garestitzea ez dela bidea. “Batez bestekotik gora kontsumitzen dena garestiago ordaintzen da gaur egun, baina diru hori ez litzateke izan behar agintariek gehiago kobratzeko, gure baliabideak optimizatzeko baizik”.\nGaur egun, uraren hornidura monopolio bat da. Baina ura denona da. Horregatik, ikerketa egin duten irakasleek aldarrikatzen dutena da uraren zerbitzua publikoa izan beharko litzatekeela, kalitatezkoa, eta ezinbestean lotuta egon beharko litzatekeela lurraldearekin eta lurraldearen planifikazioarekin. Arazoa da, Diezek dioenez, Bizkaian lursail gehienak esku pribatuetan daudela. “Horregatik, erabiltzaileek ura garestiago ordaindu behar badute, izan dadila lurrak erosteko, arro hidrografikoetan oso hausgarriak diren eremuak erosteko, denen artean”.\nEra berean, praktika onak ere eskatu ditu Diezek: “Arbolak mozteko eta ateratzeko baimenak ematean, izan dadila arau batzuk beteta. Baliabideak jarri beharko genituzke errentagarritasun bat bermatzeko, epe luze bati begira uraren kantitatea eta kalitatea bermatzeko”.\nInteligentziaz jokatzeko eskatzen dute, eta kudeaketa ere gardena izan dadila. “Ezjakintasun handia dago, eta jendea informatuta eduki behar da. Inteligentzia kolektiboa erabili beharko genuke, etorkizunean gure lobek ere bertoko ura edan dezaten”.\n+ Inteligentzia kolektiboa kontsumoa bermatzeko